text:
SUKNAAN
Ni Bro. Socrates C. Fernandez
Date: December 7, 2008
Source: Bag-ong LUNGSORANON, Page 8
Topic: Santa Maria-Kanunay’ng Ulay
PANGUTANA:
Nganong moingon man kamo nga si Maria inahan ni Jesus, ulay kanunay? Dili ba si San Jose bana ni Maria ug kay magtiayon man sila, dili sala kon maghimo sila sa buhat sa magtiayon: Kini nahimo ni Jose kay giingon sa kasulatan, “Ug wala si Jose makighilawas kang Maria sa wala pa siya manganak kang Jesus, ang anak niya nga panganay,” (Mat. 1:25) Klaro, nga human manganak si Maria kang Jesus gihilabtan na ni Jose si Maria. Giingon usab nga si Jesus adunay manghud: “Dili ba kini si Jesus, ang panday, ang iyang inahan mao si Maria, ang iyang mga amahan mao si Jose? Ug ang iyang igsoon mao sila si Santiago, Judas, Jose ug si Simon ug ang iyang mga igsoong mga babaye ania man uban kanato?” (Mar. 6:3). Tubaga kini (Dan Cugtas, Lawaan II, Talisay City, Cebu).
TUBAG:
Gitagna nga usa ra si Jesus nga anak sa Iyang inahan nga mao si Maria, ug wala Siya’y manghud. Si Profeta Ezekiel miingon: “Ania ang usa ka pultahan, moagi niini ang Ginoong Dios sa Israel. Ug wala nay tawo nga moagi pa niini nga pultahan, kay kini pagasirhan na” (Ezek. 44:3). Ang mga lalawigan sa Palestina mao ang Judea, Samaria ug ang Idmea. Sila adunay mga ganghaan, apan daghan ang miagi ug misulod niini. Ang bugtong pultahan nga gipasabot nga giagian sa Ginoong Dios sa Israel mao ang tagoanggan ni Maria. Ug kini tak-opan na.
Ang giingon: “Wala hilabti ni Jose si Maria hangtud nga siya nag-anak kang Jesus nga iyang panganay,” Wala magpasabot nga dunay nahitabo human sa pagpanganak ni Maria. Kay sa Bibliya ang pulong “hangtud” wa’y gipasabot nga human sa okasyon nga gihangturan dunay sunod nga mahitabo: “Gipadala ni Noe ang uwak, apan wala na kini mobalik hangtud nahubas ang tubig,” (Gen. 8:7). Wala magpasabot nga human mahubas ang tubig mibalik ang uwak. Busa ang pag-ingon nga “Wala hilabti ni Jose si Maria hangtud nanganak kang Jesus,” nagpasabot nga bisan humana manganak si Maria kang Jesus, si Jose wala mohilabot kang Maria. Ang pulong hangtud maoy gigamit sa mga karaang Bibliya nga hubad bisan sa atong mga igsoong Protestante sa Mat. 1:25.
Ug kining giingon nga mga igsoon ni Jesus dili mga anak ni Jose ug ni Maria. Ang ilang ginikanan mao si Alfeo-Kleopas ug Maria usab ang ngalan sa iyang asawa (Luk. 6:13-16, Juan 19:25-26, Mar. 15:40). Gitawag sila ug igsoon ni Jesus, kay ang asawa ni Kleopas paryenti ra usab ni Santa Maria inahan ni Jesus, subay kini sa ilang kultura (Ezek 11:25, Roma 9:3). Ang pulong “panganay” nagkahulogan nga mao ang una nga miagi sa tagoangkan sa inahan, bisan pa og wala kini manghud (Exudos 13:1). Lahi sa kamagulangan, kay kini nagpasabot nga dunay mga manghud. Si Jesus gitawag og “panganay” sa mga balaan nga nagsunod sa kabubot-on sa Dios, apan dili sa pagkamagsoon sa unod, kay si Jesus wala may mga manghud, (Zacarias 12:10). “Sila nagbangotan tungod kaniya, ingon sa usa ka anak nga bugtong..iyang Anak nga panganay.”
SUKNAAN
Ni Bro. Socrates C. Fernandez
Date: March 22, 2009
Topic: Larawan
PANGUTANA:
Giingon ni Jesus, “Maingon nga si Moises nagpatindog ug halas sa kamingawan mao usab patindugon ang anak sa Tawo. Aron ang tanan mutuo Kaniya dili mawala kondili makaangkon sa kinabuhi nga walay katapusan,” (Juan 3:14). Mao ba kini nga ang gipasukaran sa mga Katoliko nga dunay larawan ni Kristo nga linansang sa krus diha sa inyong simbahan? Apan wala ba kini mahasumpaki sa giingon ni Jehova “Kay ang tanang mga dios sa mga katawhan mga larawan man…” (Sal. 96:5), dili ba klaro nga kadtong mga miingon nga naghupot silag larawan, kini nahimo nga ilang mga dios, sumala sa Bibliya?
TUBAG:
Ang gisulti ni Jesus usa ka sukaranan sa Katoliko bahin sa larawan. Matin-aw ang tumong sa Dios nga nagpahimo Siya ug larawan nga sinalsal o kinulit sa dagway sa anghel o kerubin ug larawan sa baalang mga tawo, kini nagsimbolo sa presensiya sa Dios.
Saysay sa Templo sa Dios. “Ug kini hinimo, ang uban ang mga kerubin ug mga kahoy’ng palma, sa pagkaagi dihay nawong sa tawo nga nag-atubang sa kahoy’ng palma ug nawong sa batan-ong leon atubangan sa kahoy’ng palma,” (Ezek. 41:18-22). Ug ang GINOO nag-ingon, “Akong gipahiluna ang Akong kaugalingon sa kerubin,” (1 Cronicas 13:6). Ug gani sa diha nga gidala kini sa balay ni Obed-edom, ang balay ni Obed-edom napuno sa panalangin sa Dios, (1 Cron. 13:14).
Si Josue nga nag-ampo atubangan sa maong kaban o arka nga may larawan sa kerubin, wala siya mag-ampo sa kerubin kondili ngadto ni Yahweh nga Dios sa Israel: “Gigisi ni Josue ang iyang sapot ug mihapa atubangan sa kahon ni Yahweh uban sa mga anciano ug gibutangan nilag abo ang ilang ulo… siya miingon, “Oh Yahweh, among Ginoo, nganong kami Imong gidala dinhi tabok sa Jordan?…” (Josue 7:6-7).
Wala ipasimba sa Dios ang Iyang gipabuhat nga larawan ingon nga kini mao ang MATUOD NGA DIOS. Hinoon gisugo nga kini tahuron sa katawhan sa Dios. “Tahura ninyo ang Akong santuario, kay Ako ang inyong GINOO,” (Lev. 19:30). Sa diha nga ang larawan sa bitin nga bronsi nga gigamit sa Ginoo nga kon sud-ongon kini makaluwas sa pinaakan sa mga tawo ilang gisimba, kini gipaputol-potul sa GINOO, ug gipatunaw (2 Hari 18:4).
Busa klaro nga ang Dios nagsugo nga dunay mga gipabuhat nga linilok nga larawan, ang kerubin ug mga balaan, apan dili kini ilhon nga Dios. Busa wala mahiapil ang katawhan sa Dios nga ilang mga larawan mao ang ilang dios (Sal. 96:5), kondili gitumong kadto sa Dios sa mga pagano. Giingnan sila sa Dios, “Sila pakaulawan gayud kanang nagsalig sa linilok nga larawan kanang nga-ingon sa tinunaw nga larawan: Kamo mao ang among mga dios,” (Isaias 42:17). Ug dili kini referedo sa mga Katoliko… “Our Catholic worship is not directed towards the images but to (God) whom they represent…” (Catechism of the Catholic Church No. 2132).
SUKNAAN
Ni Bro. Socrates C. Fernandez
Date: November 16, 2008
Source: Bag-ong LUNGSORANON, Page 8
Topic: Bibliya ug Koran
PANGUTANA:
Dili ba usa ka dakong pangahas ang pang-angkon sa Iglesya Katolika nga ang Bibliya nagagikan Kaniya? Ang mga hubad sa Biblia diha na sa wala pa ang Iglesya Katolika. Dili ba tinuod nga ang libro sa mga Muslim nagsupak man sa Biblia bahin ni Cristo, isip Mesiyas? Hangtud karon ang Muslim, usa ka giila nila nga mao ang mensahero ni Alla mao si Mohammed. Unsay ikasulti mo niini. Miingon sila nga ang Islam mao ang tinuod nga gilitok ni Allah nga iyang gitukod, dili Kristyanidad?
TUBAG:
Dili usa ka pangahas sa Iglesya Katolika ang pang-angkon nga gikan niya ang Bibliya ang atong gibasa karon. Siya ang Iglesia Katolika ang naghipos sa mga basahon sa Daan ug Bag-ong Tugon ug ang miayag ug mipili kon hain gayod niini ang mga linamdagan sa Espiritu Santo. Si Martin Luther, ang bantugang magtutukod sa protestantismo miingon: “Kitang mga Protestante sa Iglesya Katolika angay nga moila niini, kita wala untay Bibliya kon wala pa ang Iglesia Katolika,” (Book Commentary on John Chap. XIV). Ang labing karaan nga hubad sa Biblia, ang Latina Vulgata, gilusad sa Iglesia Katolika sa tuig 382-404 A.D. (Halley’s Bible Handbook pahina 754, Protestant Book). Ang Iglesya Katolika sa iyang konsilyo sa Cartago, sa tuig 397 A.D. mao ang mihatag ug hukom sa 27 ka libro sa Bag-ong tugon ug wala nay ipuno pa. (Halley’s Bible Handbook pahina 746). Ang paghubad sa Bibliya sa mga Protestante ulahi na kaayo sa tuig 1611 A.D. sa mando ni Hari Jacob o King James Version sa Inglatera.
Ang Koran sa mga Muslim may mga Makita nga teksto nga naghatag og dakong pag-ila kang Jesus nga Mesiyah. “Si Isah (Jesus) gipamatud-an ni Alla og mga milagro,” (Sur. 3:86). “Ang dili moila kang Isah, (Jesus) nga usa ka propeta may dakong silot nga ipahamtang kaniya nga wala masukad mahitabo,” (Surah 5:114-115). “Apan kon sila moila kang Isah nga Mesiyah, may dakong panalangin ug kalooy si Allah alang kaniya, siya ug ang iyang inahan gipanalipdan ni Allah aron ang sala dili makatandog kanila” (Surah 19:19, Surah 3:36). “Naghatag si Allah og mga ilhanan kang Isah aron Siya makahimog mga milagro sapag-ayo sa mga masakiton ug sa pagbanhaw sa mga Minatay” (Sur. 3:49).
Ug ang relihiyon o tinuhoan nga tukoron ni Jesus, gimando ni Allah, “We commended unto Abraham, Moses and Jesus saying: Establish the religion and be not divided therein” (Surah 42:13). “Ang mga Judio ug ang mga Kristohanon ug ang mga Sabbaeans…ug mituo ni Alla ug nagabuhat og mayo, sa katapusang adlaw piho nga makadawat sila’g ganti uban sa ilang Ginoo,” (Surah 2:62).
Hinoon, tinuod nga ang mga Muslim wala moila ni mituo ni Cristo nga Dios, kondili sama ni Mohammed nga usa ka dakong propeta. Ang gitudlo sa Bibliya si Jesus Dios, mao ang gisupak sa KORAN sa mga Muslim.
SUKNAAN
Ni Bro. Socrates C. Fernandez
Date: July 13, 2008
Source: Bag-ong LUNGSORANON, Page 8
Topic: Santo Papa
PANGUTANA:
GIINGON nga ang lalaki ra man mapari o ma-Santo Papa sa mga Katoliko pero, ngano man nga duna may Santo Papa nga babaye nga ginganlan og si Papa Joana sa tuig 855 A.D. ug tuig 1100 A.D. Dili ba klaro nga kining Iglesia Katolika makasulod ang bisan babaye nga mahimong papa?
TUBAG:
DILI tinuod nga dunay Santo Papa nga babaye. Kining tinumotumo nga istorya gipalutaw sa duha ka Dominicano nga mao sila si John de Mailly ug si Stephen de Borbon nga mipahiluna sa kamandoan sa maong babaye sa tuig 1100 A.D. Ang lain mao ang istorya sa Papal Chambelain nga si Martin sa Troppa nga mipahiluna sa pagmando sa maong babaye sa tuig 855 A.D.
Giingon nga nagsugod kini dihang may gitaho nga dunay babaye nga Patriarka sa Constantinopla, pangulo sa mga Orthodox gitaho nga gisulti ni Papa Leo IX sa sulat ngadto ni Cerularius. Laing taho bahin sa babaye nga papa usa ka istorya aron sa pagbugal-bugal ni Teodora ug sa iyang duha ka mga anak nga babaye sa ikanapulo ka gatusan ka mga katuigan human mosaka si Cristo sa Langit.
Ang maong tinumo-tumo nga istorya gidawat-dawat bisan ngadto sa 15 ka gatusan ka tuig human sa pagsaka ni Cristo sa langit. Apan sa panahon ni Papa Pio II, tuig 1458-1468 A.D. ug sa Lives of the Popes, gisalikway kini ingon nga wala gayoy sukaranan sa History.
Ang mga bantugang mga Protestante, sama nila ni Bayle, basnage, Blondel, Burnet, Bochart, Cave, Chamer, Casaubon, Domoulin, Gibbon, Giesler, Leibnitz ug uban pa misalikway niini, nga kini usa lang ka istorya nga mimao-mao sa mga tawo.
Sa mga tuig nga gihisgotan sa pagmando sa babaye nga papa, si Joana; dunay mga lalaki nga Papa nga nagmando. Si Papa Leo IV namatay sa Julio 15, 855 A.D. ug gisundan dayon ni Papa Benedicto II sa tuig 855-858 A.D. ug walay kahaw-ang taliwala niining duha ka papa. Ug bahin sa laing petsa nga nagmando ang maong babaye nga papa, tuig 1100 A.D. duna say nagmando nga papa nga si Papa Pascual II sa tuig 1099 ngadto sa tuig 1118 A.D.
Ang taho bahin sa pagpadagan nga duna gayoy papa nga babaye maoy usa ka kalihokan sa mga Protestante aron sa pagpahid ug lapok sa lista sa mga Papa diha sa kasaysayan. (Question Box by Rev. Bertrand Conway, pahina 160-161).
SUKNAAN
Ni Bro. Socrates C. Fernandez
Topic: Kaluwasan
PANGUTANA:
Sa unbang tinuhoan sayon ra ang kaluwasan, “Tumuo ka ni Jesucristo maluwas ka..” (Buhat 16: 31). Unsa man ang mga paagi sa katoliko aron maluwas ang ilang mga kalag?
TUBAG:
Ang panudlo sa Iglesya Katolika bahin sa kaluwasan gipasukad sa Doktrina ni Jesu-Cristo:
1.) Motoo sa 12 ka Artikulo sa Creed. “Ug nahibulong sila sa pagtulun-an ni Jesucristo ka Siya nagtudlo kanila nga adunay kagahuman dili sama sa Eskriba” (Marcos 1: 22).
2.) Ang paghinulsol ug pagbiya sa sala. Si Jesus miingon niadtong tawo nga Iyang giayo, “Karon kay mayo ka naman, ayaw na pagpakasala aron dili mahitabo kanimo ang mas mangil-ad pa nga mga butang.” (Juan 5: 14).
3.) Ang pagtuman sa sugo. Miingon si Cristo niadtong datu nga tawo, “Kun buot ka mosulod sa kinabuhi nga walay katapusan, tumana ang mga sugo” (Mat. 19:17).
4.) Pagpasakop sa matuod nga Iglesia, “kay walay matuod nga kristohanong tinuboan kun mahibulag kita sa tinuod nga Iglesya” (Col. 2: 19).
5.) Salig sa Iyang grasya, ang pagdawat sa mga Sakramento ug pagkalawat sa lawas ug Dugo ni Jesucristo. (San Juan 6:51-56).
6.) Ang pagpaambit sa pagtulun-an ni Jesucristo alang sa kaluwasan ngadto sa uban. Pagtabang sa mga kabus sa kainahanglang material. (1 Tim. 4:13-16).
7.) Ang paglahutay hangtod sa katapusan (Mat 24: 13).
SUKNAAN
Ni Bro. Socrates C. Fernandez
Date: January 11, 2009
Source: Bag-ong LUNGSORANON, Page 8
Topic: Bunyag
PANGUTANA:
Sa Bibliya si Jesus nag-ingon: “Tudloi ang tanang mga binuhat sa Akong Maayong Balita, ang motuo ug magpabunyag maluwas…” (San Markos 16:15-16). Dagko na ang bunyagan kay tudloan man una. Si San Pedro miingon, “Paghinulsol kamo ug magpabunyag aron mapasaylo ang inyong mga sala ug makadawat kamo sa Espiritu Santo,” (Buhat 2:38). “Ang mga bata nga wala mangatawo wala pa usab magabuhat og dautan,” (Roma 9:11). Tungod niini dagko na gayud ang angay bunyagan dili gagmay’ng mga bata. Nganong gisupak man kini sa Katoliko?
TUBAG:
Apil sa kabubut-on sa Dios ang pagbunyag sa gagmay’ng mga bata. Ngano man? Tungod kay ang gagmay’ng mga bata didto pa sa sulod sa tiyan sa ilang inahan nakaambit na sa sala sa atong ginikanan. Kini gitawag og sala nga panulondon. “Bisan ang among amahan sila namatay na apan kami nakapanunod sa iyang kasal-anan,” (Pagbangotan 5:7). Si David miingon, “Ako gipanamkon sa sala ug makasasala na ako didto pa ako sa tiyan sa akong inahan,” (Sal. 51:5). Ang atong mga ginikanan nahimo nga mahugaw sa sala. Si Job, “Si kinsa ba ang makakuha og limpyo gikan sa mahugaw walay mausa,” (Job 14:4), “Kon ang natawo sa usa ka babaye unsaon niya sa pagkahinlo,” (Job 25:4). Si Birhen Maria lamang ang nahigawas sa sala nga panulondon, tungod kay nahimo man siya nga sudlanan sa Balaang Manunubos. “Ang akong esposa putli ug walay buling diha kaniya,” (Awit 4:7).
Kaniadto ang mga batang lalaki nga walo ka adlaw ang edad sirkunsisyonan, aron ang bata mahimo nga anak sa Dios ug ang Dios mahimo nga iyang Amahan (Gen. 17:13-14). Masuso pa ang mga bata gihimo na nga Anak sa Dios, dili pa siya makasabot, dili pa siya katudloan. Ug si San Palo nagpasabot sa bunyag nga mao ang sirkunsisyon nga wala buhata sa kamot… nga sa gilubong kamo uban Kaniya diha sa bautismo ug gibanhaw uasab kamo uban Kaniya” (Colosas 2:11-12).
Ang Dios Amahan sa Daang Tugon nagbunyag apil ang gagmay’ng mga bata: “Ang mga anak sa Israel mipanaw gikan sa Rameses paduong ngadto sa Succoth nga may unom ka gatus ka libo ka mga lalaki nga naglakaw gawas sa mga bata,” (Exudos 12:37). Apil sa maong panaw ang mga babaye ug mga bata nga wala lang iapil sa maong pag-ihap. “Ang tanan kang Moises gibautismohan didto sa panganud ug didto sa dagat,” (1 Cor. 10:2). Sa maong pagbunyag nahiapil ang mga gagmay’ng bata. Ug si San Pedro sa iyang awhag ang pagbunyag mahiapil ang mga bata, paghinulsol kamo ug magpabunyag aron kamo makadawat sa pasaylo sa inyong mga sala… kining saara dili lang kaninyo kondili alang usab sa inyong mga kabataan,” (Buhat 2:38-39). Ug ang pulong kabataan sa Griego teknois ug ang inusa (singular) teknon, ang kahulugan niini “Little child”. Busa apil gayod diay sa plano sa Dios ang pagbunyag sa gagmay’ng mga bata. Ang mga dagko na nga pagano nga tudloan una ug pahinulsol una pa sila pagabunyagi.
SUKNAAN
Ni Bro. Socrates C. Fernandez
Date: October 12, 2008
Source: Bag-ong LUNGSORANON, Page 8
Topic: Ngalan sa Amahan
PANGUTANA:
Tinuod ba nga ang Yahweh, ngalan sa Amahan mahanaw na sa pag-abot sa ngalan ni Jesus, kay ang Jesus mao ang ngalan sa Amahan nga gihatag Niya kang Jesus: Ako mianhi sa ngalan sa Akong Amahan…” (Juan 5:43). “bantayi sila pinaagi sa Imong ngalan nga gihatag mo Kanako,” (Juan 17:11). “Ako nanumpa, nga ang Akong dakong ngalan, nag-ingon si Yahweh dili litokon sa kang bisan kinsang tawo sa Juda…” (Jer. 44:26)?
TUBAG:
Ang gipasabot sa giingon nga dili pagahisgotan ang ngalan nga Yahweh, mao ang mga Judio didto lang sa Ehipto. “Kamo nga mga Judio nga nagpuyo sa Ehipto, “Ako nanumpa nga ang akong dakong ngalan nag-ingon si Yahweh dili litokon kang bisan kinsang tawo sa Juda.” (Jer. 44:26). Wala magpasabot nga dili mahisgotan sa ubang dapit. Sa Ehipto kay dunay templo sa ilang dios nga si Ra, dios nga adlaw kun Heliopolis duol sa Cairo.
Ang Dios misulti kang Moises, “Ngadto kang Abraham, Isaac ug ni Jacob mipaila Ako kanila, nga mao ang El Shaddai. Wala ko ipaila kanila ang Akong ngalan nga Yahweh… ug dakungog ko ang agulo sa akong mga anak diha sa ilang pagka-ulipon sa Ehipto.”
Ang Dios misulti pinaagi sa Anghel. “Pagatawgon mo ang Iyang ngalan ug JESUS” (Mat. 1:21). Ang Jesus sa orihinal, mao ang “Yah-shuah” o “Yeh-shua,” ang Yah o Yeh mao ang sinugdanan sa pulong nga Yahweh.
Dili pagasabton nga nawala na ang ngalan nga Yahweh. Ania ang gipamulong sa DIOS, “Si Yahweh ang Dios sa mga ginikanan. This is my name for all time; by this name I shall be invoked for all generations to come,” (Exodus 3:15, Jerusalem Bible).
Dili mahitabo nga mahanaw na ang ngalan ni Yahweh. “Yahweh will be unique and His name is unique” (Zac 14:2). “Usa ra si Yahweh ug usa ra ang Iyang ngalan.”
SUKNAAN
Ni Bro. Socrates C. Fernandez
Date: August 24, 2008
Source: Bag-ong LUNGSORANON, Page 6
Topic: Trinidad ug Purgatoryo
PANGUTANA:
DILI ba ang panudlo sa Kasulatan mao ang doktrina kinahanglan nga mabasa sa Biblia kay matud pa ni San Pablo; “sa dili pagbaton og hunahuna nga kapin sa mga butang nga nahasulat,” (1 Cor. 4:6). “Kon may tawo nga naghunahuna nga siya manalagna kun espirituhanon, pailha siya sa mga butang nga gisulat Ko kaninyo nga kini sila sugo sa Ginoo,” (1 Cor. 14:37). Pero, usa ka pari nag-ingon, “Maingon nga ang Pulong Trinidad dili mabasa sa Bibliya mao usab ang pulong Purgatoryo dili mabasa sa Bibliya.” Busa, ang doktrina sa Purgatoryo dako diay nga supak sa Ginoo, dili ba?
TUBAG:
Sa atong pagsabot sa Bibliya dunay duha ka paagi, una ang gitawag og DEFINITUS kun Explicit, dali Makita ang kahulugan pinaagi sa mabasa letra por letra. Ang ikaduha mao ang gitawag nga IMPLICATIO kun Implicit. Dili nato Makita dayon ang kahulogan kay dili man mabasa letra por letra, apan masabtan pinaagi sa naglimin nga kahulogan.
Ang pananglit sa Definitus kun Explicit, kun pruybahon nga si Cristo, Dios letra por letra: “Kay nagpaabot kita sa bulahan nga pagpadayag sa atong dakong Dios ug Manluluwas nga si Cristo: nga mihatag sa iyang kaugalingon alang kanato…” (Tito 2:13-14). Ang pagpruyba nga si Cristo Dios sa paagi nga IMPLICATIO mao ang Iyang pagbuhi og minatay, kang Lazaro. Wala siya moingon nga Siya Dios apan sayod nga makabuhi og patay sa Iyang kaugalingong gahom mao ang Dios (Deut. 32:39). “Ako mao ang Dios, Ako ang magkahatag og kinabuhi ug Ako usab ang makapatay sa tawo”.
Laing pruyba sa IMPLICATIO kun implicit mao ang pagtagna bahin sa manglupad nga puthaw ang ayroplano: “Ang Iyang mga caroo sama sa alimpuos…” (Jer. 4:13). Ang kanhi nga mga caroo sa gubat hinimo’g puthaw.
Ang Purgatoryo anaa sa kategoriya nga IMPLICATIO kun Implicit dili letra por letra apan matin-aw kon sabton ang iyang kahulogan. Kay ang Dios mosilot sa kasal-anan sa tawo agad sa gidak-on o gigamyon sa maong sala. Kon dako ang sala, dako usab ang isilot kon gamay ra ang sala, gamay ra usab ang isilot (Lukas 12:47-48).
Ug kadtong mga nangamatay nga gamay ra ang sala, wala kini mahinulsoli, silotan sila apan adto sa silot nga makagawas pa sila human sila malimpiyohi. “Kon ang buhat ni bisan kinsa mahulog sa kapildihan walay dapayan nga moagi og kalayo apan maluwas pa siya,” (1 Cor. 3:15). Ug ang maong mga kalag katabangan pa sa atong mga pag-ampo: “Kay balaanon ug makaluwas ang pag-ampo alang sa mga nangamatay aron sila mabadbaran sa ilang mga sala,” (2 Macabeo 12:45). “Ug human nila mabayri ang diriyut nila nga sala makagawas pa sa sila sa prisohan,” (Mat. 5:26). Kay may sala nga mapasaylo pa sa sunod nga kinabuhi (Mat. 12:32).
SUKNAAN
Ni Bro. Socrates C. Fernandez
Date: December 14, 2008
Source: Bag-ong LUNGSORANON, Page 8
Topic: Eyukaristia ug Larawan
PANGUTANA:
Nabati ko kanimo Bro. Soc, nga nag-ingon ka, nga ang Eyukaristia kun Pagkalawat mao gayud kini ang tinuod nga unod ni Cristo. Kining Ostiya, pero dili ba kini material man lang? Ug miingon ka sab nga ang balay sa Dios dunay mga larawan nga linilok nga gipahimo sa Dios, apan dili ba usab kini material man lang? Wala ba ka makasupak sa pulong ni Jesus nga nag-ingon: “Ang espiritu mao ang naghatag og kinabuhi: ang unod walay kapuslanan bisan unsa: ang mga pulong nga akong gisulti kaninyo mao ang espiritu, ug ang kinabuhi,” (Juan 6:6)? Ricardo Cañabo, Santa Lucia Gate, Bulacao, Talisay City, Cebu.
TUBAG:
Wala ako makasupak sa mga pulong ni Cristo nga atong Ginoo. Kay ang buot ipasabot nianang unod nga walay kapuslanan bisan unsa… ang unod nagpasabot sa tawo miingon si Jesus kang Pedro: “Bulahan ka Simon… kay wala kini ipadayag sa unod ug dugo…” (Mat. 16:17 KJV) sabton tawo. Kini gahom sa Ginoo sa pagbalhin sa pan ug bino aron mahimo kini nga unod ug dugo ni Cristo dili kini mahimo sa gahom sa tawo. Apan mahimo kini sa Pulong sa Dios… “Kay walay pulong sa Dios nga mawad-an og gahom” (Lukas 1:37). “Akong ibungat ang akong pulong ug matuman niana,” (Ezek. 12:25). Ang patay’ng Lazaro gisinggitan ni Jesus sa Iyang tingog ug pulong… “Lazaro, umari ka sa gawas,” (Juan 11:43). Si Lazaro, nabuhi.
Ang tubig sa Kasal sa Cana, gibungat ni Jesus ang pulong nahimo kini nga bino (Juan 2:1-4). “Pinaagi sa mga Pulong sa Ginoo nabbuhat ang Langit ug ang Yuta,” (Sal. 33:6). Ug mga pulong ni Jesus nga atong Ginoo, nga migunit sa pan sa pag-ingon, “Kini mao ang akong lawas, nga hinatag tungod kaninyo; buhata ninyo kini nga handumanan Kanako. Ug miingon usab: Kini mahitabo nga ang pan ug bino mahimo nga unod ug dugo ni Cristo, kay si Cristo dili man magbakak (1 Pedro 2:22).
The Ark of the Covenant
Sa Templo sa Dios, ang Amahan mismo namulong kang Moises, “Magpabuhat ka og duha ka larawan nga sinalsal sa duha ka kerubin ug ibutang mo sila sa masigka-kilid sa altar. Sulod sa Akong Templo may altar ug butangi ug linilok nga mga larawan sa kerubin sa dagway sa tawo, sa larawan sa batan-ong liyon…” (Exo. 25:18-22, Eze. 41:18-22). Ang Dios dili maghatag himaya sa mga larawan sa mga dios-dios, (Isa. 42:8). Apan Siya maghatag og himaya sa balaang larawan sa kerubin. Diha nga gikawat kini sa mga Felisteo, ug gitupad kang Dragon, ilang dios-dios, nahagba kini ug nagubok (1 Sam 5:1-6). Ug ang Dios misaad niini, “Dios nga si Yahweh nga nagpahiluna ibabaw sa kerubin,” (1 Cronicas 13:6)… Busa tungod kay kini mga pulong sa Dios, nan, matarung ug angay nga ilhon kini nga pinaluyohan sa espiritu sa Dios, dili material lamang.
SUKNAAN
Ni Bro. Socrates C. Fernandez
Date: February 15, 2009
PANGUTANA:
Giingon nga ang Dios, dili mausab (Malaquias 3:6), pero ngano man nga dinhay higayon nga ang Dios nagdili sa pagkaon sa bisan unsa nga karne, “Apan ang unod, uban ang kinabuhi niini nga mao ang dugo, dili ninyo pagakan-on,” (Gen. 9:4). Unya may gidili nga karne, apan ang uban makaon sama sa unod sa baka, kanding, karnero… (Lev. 11:1-36). Unya miabot ang panahon nga ipakaon na gayud ang tanang unod o karne (Mar. 7:18-19). Kay limpiyo na ang tanang makaon. Unya dinhay panahon nga gidili sa Dios sa pagbuhat og bisan unsa nga linilok nga larawan (Exudos 20:3-5). Unya miabot na sab ang panahon nga ang Dios nagpahimo na sab ug linilok nga larawan sa kerubin (Exudos 25:18-22). Dili ba klaro nga ang Dios nag-usab-usab? (Dan Cugtas)
TUBAG:
Ang Dios sa Iyang kahimtang ug sa Iyang pagka-Dios, dili mausab. Apan mausab ang iyang pagdumala sa katawhan. Iagad sa tuyo sa Dios aron sa pag-agak sa tawo ngadto sa husto nga dalan sa kinabuhi nga magahatud ngadto Kaniya. Kaniadto makalilisang ang paghunos sa kinabuhi sa tawo, busa giganoy sa Dios ang tawo sa dili paghunos sa kinabuhi bisan sa mananap o sa pagkaon sa iyang unod lakip sa dugo. “Kay sa pagkatinuod gayud, ang dugo sa inyong kinabuhi pagapanilngon Ko, sa kamot nga moihaw sa tanang mga mananap pagapanilngon ko kini,” (Hen. 9:5).
Unya sa pag-abot sa panahon, sa pagkinahanglan sa tawo sa karne, gibalaod sa Dios nga makaon kini gawas niadtong giisip nga unod nga dili hinlo. “Aron maila ninyo ang kalainan sa makaon nga hugaw ug sa pagkaon nga hinlo,” (Lev. 10:10). Apan sa diha nga giila ang pagpugong sa pagkaon nga gidili maoy gipalabi kay sa pagpakasala, gihinloan sa Dios ang kahugaw sa mga mananap kaniadto nga dili hinlo, ug gipahimug-atan sa Dios, nga ang sala batok sa 10 ka sugo mao ang matuod nga makahugaw sa kalag sa tawo. “Ang kalan-on gikan sa gawas mosulod sa tawo dili moagi sa kasingkasing ug padulong sa tiyan. Kini dili makahugaw ninyo. Ang makahugaw mao ang dautang pulong, ang pagpatay ug paghimog kalaw-ayan. Gikan karon nagmalinis na ang tanang pagkaon,” (Mar. 7:18-19).
May mga larawan nga gidili na gayud sa Dios, ang mga larawan sa bakak nga Dios.. “Timan-I ninyo sa pagtuman sa dili paghimo sa mga linilok nga akong gidili,” (Deut. 4:23). “Dili kamo magbuhat alang kaninyo og mga dios-dios ug uban pa.” (Lev. 26:1). Apan ang mga linilok sa balaan nga gipahimo sa Dios, dili kini dios-dios “Ipahiluna sa Templo sa Dios, ang larawang linilok sa kerubin sa dagway sa tawo ug sa batan-ong liyon,” (Ezek. 41:18-22). Inagda niini, ang pagtahud sa Sanctuario sa Dios (Lev. 19:30). Ug giyukboan kini sa tawo sa Dios, si Josue (Josue 7:6). Ug giprosesyon sa katawhan sa Dios ang larawan sa kerubin ug giluwas sila sa Dios (Josue 6:1-6). Si David misayaw atubangan sa larawan sa kerubin (2 Sam. 6:14-16). Kini aron sa pagpasabot nga ang katawhan sa Dios makaila kon unsay dios-dios ug unsay balaang larawan nga gipahimo sa Dios. “Ang dautan dili makasabot apan ang manggialamon makasabot niini” (Dan. 12:10).
SUKNAAN
Ni Bro. Socrates C. Fernandez
Date: June 27, 2008
Source: Bag-ong LUNGSORANON, Page 8
PANGUTANA:
Ang Batang Jesus gidala sa Ehipto
Dunay panagsumpaki ang Biblia: Kay giingon man: “Ug mibangon (si Jose) ug gidala niya ang bata ug inahan uban kaniya sa kagabhion padulong sa Ehipto. Nagpabilin siya didto hangtud namatay si Herodes. Sa namatay na si Herodes… gikuha niya ang bata ug iyang inahan ug misulod sa yuta sa Israel… ug mipuyo sa lungsud nga ginganlan og Nazareth,” (Mat. 2:14-15, 19, 21, 23).
Pero ang Bata wala dad-a sa Ehipto
“Ug sa natuman ang mga adlaw pagpaputli sumala sa kasugoan ni Moises, ilang gidala ang Bata sa Jerusalem aron ihalad sa Ginoo. Ug gidala nila ang tanang gisulti sa balaod sa Ginoo namauli sila sa ilang kaugalingong syudad, ang Nazareth,” (Lukas 2:22-39). Dili ba dako kayo ang panagsumpaki sa report sa duha ka Ebanghelista?
TUBAG:
WALA gayod kini magkasumpaki, ka yang hitabo sa paghalad sa bata ngadto sa Templo mao ang ikawalo ka adlaw nga lagda sa balaod nga ang bata ihalad ngadto sa Templo. “Sultihi ang mga anak sa Israel sa pagingon: Ang babaye nga manamkon ug magaanak og usa ka anak nga lalaki, nan, magmahugaw siya sulod sa pito ka adlaw… Ug sa ikawalo ka adlaw pagasirkusidahan ang unod sa yamis sa bata… ug magahalad siya og usa ka nating karnero nga may usa ka tuig ang panigon alang a halad nga sinunog, ug usa ka kuyabog nga salampati o usa ka kuyabog nga tukmo…” (Lev. 12:2-2, 6).
Ug human maitabo sa paghalad sa Batang Jesus misunog ang pagpadamgo sa anghel kang Jose aron molayas siya, ang Bata ug ang inahan padulong sa Ehipto kay buot man si Herodes mopatay sa Bata. “Ania karon usa ka anghel sa Ginoo nagpakita kang Jose pinaagi sa damgo ug miingon: Bangon ug dad-a ang bata ug inahan uban kanimo ug kagiw kamo ngadto sa Ehipto. Ug pabilin didto hangtod sultihan ko ikaw, kay si Herodes nagpangita sa Bata sa paglaglag Kaniya,” (Mat. 2:2-13).
Busa dakong sayop ang pag-ingon nga duna kini panagsumpaki.


c: text/html

text:
Makapahiubos gyud kaayo nga mimahal dayon ug tag dos pesos ang presyo sa gasoline, diesel ug kerosene human mi-deliver si Presidente Arroyo sa iyang katapusan nga State-of-the-Nation Address niadtong Lunes.
Nagpasabot ba kini nga mosamot pagping-it sa kalisud ang katawhan niining nahibilin nga mga mihoras ni Arroyo?
Wa nalang gyud palabya ug usa ka simana ang pagpatuman ug oil price hike sa mga bintahoso nga mga kompaniya sa lana.
Ambot lang kun tukma ba ang tag dos pesos nga usbaw matag litro subay sa pagsaka sa presyo sa krudo sa world market. Maayo unta nga ipasusi ni Presidente Arroyo sa taga Department of Energy (DOE) ang libro sa mga negosyante ug lana.
Manghinaut ko nga tinud-on sab ni Governor Gwen Garcia kadtong iyang kiha batok sa tulo ka mga kompaniya sa lana nga mipatuman ug mas mahal nga presyo dinhi sa Sugbu itandi sa ubang mga lugar kay klaro ni?ng panaugdaug.
* * *
Dili ko makabasol sa mga kritiko ni Presidente Arroyo nga mopadayon pagpang-akusar nga may tinguha ang pangulo nga malugwayan ang iyang termino tungod kay di mawala ang pagkamadudahon sa tawo.
Dunay mga tawo nga bisag unsaon pagpasabot dili gyud makonbinse. Sirado na gyud ang huna-huna.
Mao ni?ng mga klaseha sa mga tawo nga bisag duna pa seguro?y categorical statement ang presidente nga dili na gyud molansar ug bisag mo-isyu ug statement nga supak sa pag-amendar sa batakang balaud, pangitaan gihapon ang presidente ug bikil.
Sa ako na?ng giingon sa unahan nga in fairness ni PGMA dunay daghang mga nahimo sa iyang termino. Apan dunay daghang mga kontrobersiya nga gi-atubang ilabina sa isyu sa graft and corruption.
Maayo sab tingali nga atong isilsil sa atong alimpatakan nga way perpekto?ng pang-gobyerno sukad pa kaniadtu.
Maglaum lang ko nga niining nahibilin nga panahon ni Arroyo dublihon niya pag-focus ang mga butang nga maka-ayo sa nasud ug wa nay mapulitika.
* * *
Patuga?g welga ang sector sa transportasyon niadtong Lunes nga wa gani makapiang sa dagan sa trapiko sa kinatibuk-ang dakbayan.
Puslan man unta nga magwelga sila ilang paabton ug taas nga mga adlaw aron gyud sila dunggon sa mga naglingkod.
Ang nakaporke lang sab niining mga kadagkuan sa Cebu City Hall ug sa mga kadagkuan sa Land Transportation Franchising and Regulatory Board (LTFRB) kutob ra gyud sa panghulga nga kanselahon ang prangkisa sa mga units agig pag-desiplina sa mga operators ug driver.
Sukad kaniadtu wa pa gyud ko makadungog nga dunay mga prangkisa nga gipang-cancel sa LTFRB tungod lang sa pagsalmot ug mga transport strike.
Kini maoy hinungdan kun nganong makasayon-sayon pagwelga ang mga drivers ug mga operators tungod kay way ngipon pagdesiplina ang gobyerno.
* * *
Ako?y nalooy sa akong maestra kaniadtu sa high school nga si Ma?am Emelita Ramas (Ma?am Angging) kay biktima intawon sa lipat lipat nga padayong nag-operate dinhi sa ato.
Matud niya nga mikabat ug dul-an tunga milyon ka pesos ang nahanaw sa iyang mga alahas ug ubang kuwarta.
Matud niya nga samtang nanga-on sila sa usa ka fast food chain sa uptown area kuyog sa iyang bana nga langyaw, dunay lalaki nga nagsige ug lingaw-lingaw kanila pinaagi sa pag-picture.
Apan wa lang damha nawa na ang iyang bag ug nagtoo siya nga kadtong mga babaye sa ilang luyo ka konsabo niadtong lalake nga naglingaw-lingaw kanila.
Nanawagan ko nila?ng S/Inspector Michael Bastes nga sulbaron ni?ng maong kaso sa madaling panahon kay duna nay nailhan sa photogallery.
* * *
Subo kaayo ang balita nga dunay laing radio commentator ang gipatay didto sa Surigao Del Sur.
Ang biktima mao si Godofredo Linao 49 anyos usa ka radio blocktimer sa Radyo Natin nga iya sa Manila Broadcasting Company.
Ang estorya mao nga matud pa ang biktima nagsige ug pangomentaryo sa mga politiko.
Grabe ra sab ka init ug utok ang nagpapatay kang Linao. Nganong di naman lang ikiha ug kasong libel o damages kun ang mga atake sa radyo wa na sa lugar.
Maglaum ko nga masubay sa kapolisan kun kinsa ang utok sa krimen aron maapil ug taral sa husgado.

robotstxt: allowed

filter: keep


text:
Nakasabut usab kami nga tingali ikaw adunay mga kabalaka. Tingali mahadlok ka sa pagtan-aw o mobati nga walay labut, nabalaka unsay imong isulti o buhaton nga dili makakomportable nimo. Manghinaut kami nga kini makahupay sa imong mga kabalaka.
Ang Tanang mga Bisita Welcome
Unsa ang Mapaabut
- Unsay akong isul-ob?
-
Welcome kang magsul-ob og bisan unsa nga ligdong nga mga sinina nga komportable nimo. Aron ikaw makahibalo, kadaghanan sa mga lalaki magsul-ob og puting polo ug kurbata, ug ang mga babaye magsul-ob og sinina o mga sayal. Ang mga bata usab magsinina usab.
- Kinahanglang ba akong modonar og kwarta?
-
Dili. Dili kami mangayo og mga donasyon o mopasapasa og plato.
- Kinahanglan ba akong moapil?
-
Dili. Wala kinahanglana ang mga bisita sa pag-apil sa bisan unsa nga paagi. Lingkod lang ka ug tagamtama ang tulumanon.
- Mobati ba ko og dili komportable kon motambong nga mag-inusara?
-
Hinaut nga dili. Daghan sa among mga miyembro mosimba nga sila-sila lang kada semana. Hinoon, kon gusto kang adunay mouban nimo sa unang higayon, kontaka lang ang mga misyonaryo o ang bishop sa ward inig abut nimo ug mangita sila og usa ka higala nga molingkod tupad nimo. Kanunay gyud nga lisud nga mahimong bag-o, bisan unsa nga sitwasyon, apan kon makaila na nimo ang ubang mga miyembro ug mobati na nga komportable.
- Makahibalo ba ang tanan nga ako usa ka bisita ug dili Mormon?
-
Mag-agad siguro kini sa gidak-on sa branch o kongregasyon nga imong bisitahan. Ang ubang mga kongregasyon dako kaayo (hangtud 600 ka mga miyembro) nga ang regular nga mga miyembro niini mahimong masayud o dili masayud nga ikaw usa ka bisita. Ang uban nga gamay ra kaayo ang mga miyembro ang tanan nakaila sa usag usa ug siguradong makaila ug mo-welcome sa bag-ong miabut.
- Unsa ka dugay mahuman ang simba?
-
Ang among importante nga tulumanon sa pagsimba sa pamilya gitawag og sakrament miting. Himoon kini sa among chapel sa Dominggo ug molungtad og mga usa ka oras. Welcome kang moadto nga mag-inusara o modala sa imong pamilya; ang mga bata anaa usab sa tanang nga mga kongregsyon.
- Unsay mahitabo sa sakrament miting?
-
Manganta kami og mga himno (ang mga hymn book anaa). Ang mga miyembro sa simbahan maoy mohatag sa pangbukas ug panapos nga pag-ampo. Moambit kami sa sakrament (kalawat), nga naglangkob sa giandam nga pan ug tubig, panalanginan ug ipasa ngadto sa mga miyembro sa kongregasyon sa mga naghupot sa priesthood. Ug kami maminaw og duha o daghang mga mamumulong kinsa sa kasagaran mga miyembro sa kongregasyon. Mahibulong ka tingali nga kami walay usa ka pastor o tigsangyaw lang. Kami adunay bishop nga walay bayad kinsa nagdumala sa kada kongregasyon (gitawag og ward).
- Aduna bay laing mga miting sa Dominggo?
-
Sa dili pa o human sa sakrament miting adunay lain-laing mga miting sa angay nga ka-edad nga mahimong imong tambongan ug sa imong mga anak. Kon ikaw gusto nga motambong niining dugang nga mga miting: Pangutana alang sa direksyon. Kon wala sila makahibalo, mangita sila og tawo nga nakahibalo. Bisitaha ang Meetinghouse Locator sa pagpangita sa sinugdanan nga oras sa tulo ka oras nga miting ug sa oras sa pagsugod sa sakrament miting.
Ubang mga Miting sa mga Dominggo
- Mga klase sa Sunday school (gitawag og Primary) alang sa mga bata nga nag-edad og 3 hangtud 11.
Adunay nursery alang sa gagmay nga mga bata nag-edad og 18 ka bulan hangtud 3 anyos.
- Ang mga klase sa sunday school alang sa mga tin-edyer ug mga hamtong.
- Ang mga miting sa Young Women alang niadtong 12 hangtud 17 anyos.
- Relief Society alang sa mga babaye nga nag-edad og 18 anyos ug pataas.
- Ang mga miting sa priesthood alang sa mga lalaki nga 12 anyos ug pataas.


text:
ISTRUKTURA NI KGD EDWARD YEE, IGA-DEMOLISH NA MATAPOS ANG ISA KA BULAN NGA PLASO.
Bisan manghawid pa sa tiil ni mayor jed patrick mabilog si kgd edward yee, indi na gid mapunggan ang pag-guba sang nabilin sini nga istraktura sang barbeque park sa trenas boulevard.
ini ang pahayag sang alkalde matapos madulaan na sang pasensya sa padayon nga kapaslawan ni yee nga matuman ang pangako sini nga boluntaryo nga pagakakson ang bar b-q park.
nahibaluan, imbes kakson, ginreinforce pa ni yee ang istraktura sa bar b-q park kun sa diin, ginbutangan ini sang mga kudal kag cyclone wire kag ginplastaran sang tuman ka bug-at nga container van.
Mayo 4 ang ulihi nga adlaw sang ginhatag nga deadline kay yee sa pagkakas sang iya istraktura.


text:
Pagsangyaw sa mga Komunista
Ang Pagsangyaw sa mga Komunista (Inaleman: Manifest der Kommunistischen Partei) gimantala niadtong ika-21 sa Pebrero 1848, ug usa sa mga inila ug maimpluwensiyang mga politikal nga dokumento. Gisulat kini nila ni Karl Marx ug Friedrich Engels alang sa Liga Komunista, ug dinhi ginghulagway ang mga tuyo ug laraw sa Liga. Kini usa ka analisis sa pakigbisog sa mga katilingbanong matang sa minglabayng mga takna ug pagkakaron.
Mga Sulod[usba | edit source]
Ang Pagsangyaw gibahin sa usa ka Introduksyon, tulo ka mga Bahin, ug Kataposan.
Ang Introduksyon[usba | edit source]
Sa Introduksyon gitangdi ang komunismo sa usa ka kalag, nga daw gikahadlokan apan di nasabtan sa tibuok Uropa. Busa kinahanglang isangyaw sa mga komunista ang ilang mga hunahuna ug baroganan pinaagi niining dokumentoha.
Usa ka daw kalag naga-alirong sa Uropa karon - ang Komunismo. Ang tanan nagahugpong - ang Papa, ang Tsar, si Metternich, si Guizot, ang mga Radikal sa Pransya, ang mga espiya sa Alemanhong pulisya - sa usa ka balaang panaghiusa, aron pahawaon unta ana. Aduna bay partido nga wala maisip nga Komunista sa iyang mga kaaway sa kagamhanan? Aduna bay partido sa oposisyon nga wala maglabay niining ngalana ngadto sa mga mas nagpa-atubang nga partido oposisyon, ug sa iyang mga kaatbang nga mga reaksyonaryo?
Unang Bahin: Mga Burgis ug Mga Proletaryo[usba | edit source]
Kining bahina nagpatin-aw sa usa ka bersyon ni Marx sa materyalismo istorikal. Matod niini:
Ang kasaysayan sa katilingban sa pagkakaron, maoy kasaysayan sa pakigbisog sa lainlaing matang sa katilingban.
Ang timawa ug ang ulipon, ang gamhanan ug ang yano, ang agalon ug ang sulugoon, ang tag-iya sa katigayonan ug ang mamumuo - sa dinaklit, ang mamimiay-biay ug ang gibiay-biay - nangabarog og tarong tugbang sa tagsa-tagsa. Sila nanag-away, usahay tinagoay, usahay dayagay, ug ang kanunayng kataposan nahimong pagbag-o sa han-ay sa katilingban pinaagi sa rebolusyon, kun pagkadunot sa parehas nga nanag-awayng matang.
Dayon gipatin-aw nga sa pakigbisog tali sa mga katilingbanong matang ubos sa sistemang kapitalismo, ang nanag-away mao ang mga burgis, nga anaa sa kagamhanan, ug ang mga proletaryo nga lakip sa matang sa mamumuo.
Giputol sa mga burgis ang mga panaglambigit piyudal, patriarkal, ug way-bililhon...wala silay ginadawat nga kahugpongan tali sa mga tawo, gawas sa di-bation nga "palit-bayad" lamang...gibaylo nila hinuon sa pagpahimulos luyo sa relihiyoso ug politikanhong mga pagpakaaron-ingnon kadtong dayag, way-kaulaw, direkta, ug bangis nga pagpahimulos...Kadtong way-hunong nga pagpalambo sa paggama, di-masantang pagkighilabot sa tanang mga kahimtang sa katilingban, kanunayng way-kapihoan ug kagubot maoy nagpalahi niining taknaa nila sa ubang mga takna...
Apan:
...ang labing kinahanglanon sa pagka-anaa sa matang burgis mao ang paghupot sa katigayonan sa mga pribadong mga tawo, ang pagmugna ug ang pagpadaghan og puhonan. Ang kinahanglanon sa pagmugna og puhonan mao ang panarbaho. Ang panarbaho nagasalig sa panag-tigiay sa mga mamumuo.


text:
CEBU, Philippines - Dakong supak si Mayor Michael Rama sa plano sa Department of Health nga ibalhin ang Vicente Sotto Memorial Medical Center sa Mandaue City kung diin nahimutang ang Eversely Child Sanitarium (ECS).
Sumala pa ni Rama nga luoy kaayo ang mga kabos gikan sa probinsya nga nagpuyo sa habagatang bahin gumikan kay layo na kaayo ang mahimutangan unya sa pampublikong tambalanan.
Dugang pa sa mayor nga gawas nga layo ang nahimutangan sa ECS lisod usab ang karsada niini hinungdan nga mameligro ang kahimtang sa pasyente kung dunay mga emerhensya nga mahitabo.
Samtang si Kongresista Tomas Osmeña mipadayag nga kung madayon ang plano sa DOH, plano niyang i-take over ang building sa VSMMC aron himuong annex building sa Cebu City Medical Center.
Nagkanayon ang kongresista kinsa makig-atbang kang Rama sa pagkamayor sa sunod tuig, maayo kini nga ideya sama sa plano ni Rama nga tukoran og annex building sa CCMC ang nahimutangan karon sa buhatan sa Bureau of Fire Protection 7. (BANAT NEWS)


text:
fellow riders, mangayo unta ko sa inyo input.
Obviously mao ning duha ka bike gi pili-an nko krn, cbr 150r fi & Fz16.
Ako na na gi timbang2 tanan pros & cons ani nila, from engine tech, features, handling, and lastly ang $Price.hehe
Lisud ghapon ko decide, I think i'm gonna need a tie breaker.
Dli mn sad ko ni service sa work, ky homebase rman ko. But ug naa ko mga lakaw, naa jd ko back ride.
Sa mga nka own na ani nga bike, unsay feedback sa inyong mga commander/ Mrs??
Dili sila mag lisud, ug mag dagan na?
Thx Guys...


text: 1Ug misulti si Jehova kang Moises ug kang Aaron, nga nagaingon: 2Kong ang tawo adunay hubag sa panit sa iyang unod, kun kugan, kun dagta nga maputi, ug kini mahimong sakit nga sanla sa panit sa iyang unod, nan pagadad-on siya ngadto kang Aaron nga sacerdote, kun sa usa sa mga sacerdote nga iyang mga anak: 3Ug ang sacerdote magahiling sa sakit sa panit sa unod: kong ang balhibo sa sakit naputi, ug kong ang panagway sa sakit labing halalum kay sa panit sa iyang unod; nan kini mao ang sakit nga sanla; ug ang sacerdote magahiling kaniya ug magapahibalo nga siya mahugaw. 4Ug kong ang maputi nga dagta maputi diha sa panit sa iyang unod, ug ang panagway niini anaa gayud lamang sa panit, ug ang wala magputi ang iyang balhibo, nan kadtong may sakit pagalukban sa sacerdote sulod sa pito ka adlaw: 5Ug sa ikapito ka adlaw ang sacerdote magahiling kaniya; ug, ania karon, kong sa iyang paghunahuna ang sakit nagahunong, ug kini wala magalakaw sa panit, nan ang sacerdote magalukob kaniya pag-usab sulod sa pito ka adlaw. 6Ug sa ikapito ka adlaw ang sacerdote magahiling kaniya sa pag-usab; ug, ania karon, kong daw miitum ang sakit, ug nga wala makatakod sa panit, unya ang sacerdote magapahibalo nga siya mahinlo; nga kini kugan lamang ; pagalabhan niya ang iyang mga bisti, ug siya mahinlo. 7Apan kong magatubo ang kugan sa panit, sa human makapakita sa sacerdote aron sa pagpahinlo kaniya, magpakita siya pag-usab sa sacerdote. 8Ug magahiling niini ang sacerdote; ug, ania karon, kong ang kugan magatubo sa panit, nan ang sacerdote magapahibalo nga mahugaw siya: kay kini sanla. 9Kong adunay sakit nga sanla sa usa ka tawo, nan pagadad-on siya ngadto sa sacerdote; 10Ug ang sacerdote magahiling kaniya ; ug, ania karon, kong may hubag nga maputi sa panit ug kana nagpaputi sa balhibo, ug may unod nga buhi ug mapula sa hubag, 11Kana maoy usa ka sanla nga dugay na kaayo sa panit sa iyang unod; ug ang sacerdote magapahibalo nga mahugaw kadto siya, ug siya dili pagalukban niya, kay siya mahugaw. 12Ug kong gumula ang sanla nga nagakalukop sa panit, ug ang sanla nagatabon sa tibook nga panit sa masakiton, gikan sa iyang ulo hangtud sa iyang mga tiil, sumala sa pagtan-aw sa sacerdote; 13Nan ang sacerdote magahiling kaniya, ug, ania karon, kong ang sanla mitabon sa tibook niya nga unod, siya magapahibalo kaniya nga mahinlo kadto nga masakiton: nga mibalik pagputi nga tanan siya, ug siya mahinlo. 14Apan sa adlaw nga magapakita kaniya ang unod nga buhi, mamahugaw siya. 15Ug ang sacerdote magahiling sa unod nga buhi, ug magpahibalo nga mahugaw siya. Mahugaw ang unod nga buhi, nga mao ang sanla. 16O kong ang unod nga buhi magailis, ug magaputi, unya moadto siya sa sacerdote. 17Ug ang sacerdote magahiling kaniya; ug, ania karon, kong ang sakit miputi, ang sacerdote magapahibalo nga mahinlo ang adunay sakait, ug siya mahinlo. 18Ug kong ang unod sa iyang panit, adunay hubag, ug kini mialim na, 19Ug mahitabo nga sa dapit sa hubag may kabang nga maputi nga diyutay nga mapula-pula, igapakita kini sa sacerdote; 20ug ang sacerdote magahiling niini, ug, ania karon, kong ang panagway niini anaa sa ubos sa iyang panit, ug ang iyang balhibo miputi, nan ang sacerdote magapahibalo nga mahugaw siya: kini mao ang sakit nga sanla nga nagagikan sa hubag. 21Ug kong ang sacerdote magahiling niini, ug, ania karon, dili magapakita kaniya ang balhibo nga maputi, ug nga kini wala modulot sa ilalum sa panit, kondili nga maitum-itum lamang : nan ang sacerdote magalukob kaniya sulod sa pito ka adlaw. 22Ug kong kini magalakaw sa panit, nan ang sacerdote magapahibalo nga mahugaw siya: kini maoy usa ka sakit. 23Apan kong ang kabang nga maputi nga anaa sa iyang dapit, wala magadaghan, nan kini kugan sa hubag; ug ang sacerdote magapahibalo nga mahinlo siya. 24O kong ang unod adunay paso sa kalayo sa iyang panit, ug ang unod nga buhi nga napaso adunay kabang nga maputi, mapula-pula kun maputi; 25Nan, ang sacerdote magahiling niini; ug, ania karon, kong ang balhibo mipputi sa pagkakabang, ug ang panagway niana lalum kay sa panit, kana mao ang sanla nga migula sa napasoan; ug ang sacerdote magapahibalo nga mahugaw siya: kini mao ang sakit nga sanla. 26Apan kong ang sacerdote magahiling niini, ug, ania karon, ang balhibo dili magapakita sa kabang nga maputi, dili halalum kay sa panit, kondili nga maitum-itum, nan ang sacerdote magalukob kaniya sulod sa pito ka adlaw: 27Ug sa ikapito ka adlaw ang sacerdote magahiling kaniya: kong kini nagalakaw sa panit, nan ang sacerdote magapahibalo nga mahugaw siya: kini mao ang sakit nga sanla. 28Ug kong ang kabang magapabilin sa iyang dapit, ug wala magalakaw sa panit, kondili nga maitum-itum, kini mao ang hubag sa paso, ang sacerdote magapahibalo nga mahinlo siya: kay kini timaan man sa paso. 29Ug sa diha nga ang usa ka lalake kun babaye may usa ka sakit sa ulo kun sa solang, 30Nan ang sacerdote magahiling sa sakit; ug, ania karon, kong ang panagway niana lalum kay sa panit, ug ang balhibo niya magabulagaw ug diyutay, unya ang sacerdote magapahibalo nga mahugaw siya; kini mao ang pono, mao ang sanla sa ulo kun sa solang. 31Apan kong ang sacerdote magahiling sa sakit sa pono, ug, ania karon, ang panagway daw dili halalum kaayo kay sa panit, wala usab kaniya ing balhibo nga maitum, nan ang sacerdote magalukob sa masakiton sa pono sulod sa pito ka adlaw. 32Ug sa ikapito ka adlaw ang sacerdote magahiling sa sakit; ug, ania karon, kong ang pono daw wala magalakaw, ug niini walay balhibo nga bulagaw, ug ang panagway niini nga pono daw dili labi kalalum kay sa panit, 33Nan siya pagahimunotan nila, apan dili nila pagaagilan ang dapit sa pono, ug ang sacerdote magalukob sa adunay pono, sulod sa pito pa ka adlaw: 34Ug sa ikapito ka adlaw magahiling ang sacerdote sa pono; ug, ania karon, kong ang pono wala magadaghan sa panit, ug ang panagway niana dili magahalalum kay sa panit, nan ang sacerdote magapahibalo nga mahinlo siya, ug pagalabhan niya ang iyang mga bisti, ug mamahinlo siya. 35Apan kong ang pono nagaanam-anam ug lakat sa panit sa human na sa iyang pagkahinlo, 36Nan ang sacerdote magahiling kaniya; ug, ania karon, kong ang pono magadaghan sa panit, ang sacerdote magapangita na sa balhibo nga bulagaw, siya mahugaw. 37Apan kong ginahunahuna niya nga ang pono nagahunong, ug nga miturok kaniya ang balhibo nga maitum, ang pono maayo na, siya mahinlo, ug ang sacerdote magapahibalo nga mahinlo siya. 38Ug kong may usa ka lalake kun babaye, nga may mga kabang nga maputi diha sa panit sa iyang unod, bisan masihag nga maputi nga mga kabang; 39Ang sacerdote magahiling niini ; ug, ania karon, kong ang masihag nga kabang diha sa panit sa ilang unod magapakita nga lubog nga pagkaputi, nan kana, mao ang alap-ap nga migula sa panit; siya mahinlo. 40Ug kong ang buhok sa usa ka lalake mangalarot, nan upaw siya, apan siya mahinlo. 41Ug kong ang buhok dapit sa iyang agtang mangalarot, upawon siya sa atubangan, apan siya mahinlo. 42Apan kong diha sa naupawan kun sa naupawan sa agtang may sakit nga maputi nga mapula-pula, mao kana ang sanla nga migula sa iyang upaw kun sa iyang upawon nga agtang. 43Unya ang sacerdote magahiling kaniya, ug, ania karon, kong magapakita ang hubag sa sakit nga maputi nga mapula-pula, sa iyang naupawan, kun sa iyang naupawan nga agtang, ingon sa panagway sa sanla sa panit sa unod; 44Sanlahon siya, mahugaw siya: ang sacerdote magapahibalo gayud nga mahugaw siya; sa iyang ulo adunay sakit. 45Ug ang sanlahon nga kaniya anaa ang sakit, ang iyang mga bisti pagagision ug ang buhok sa iyang ulo mangadunghay, ug pagatabonan niya ang iyang ngabil nga nahaibabaw, ug magasinggit siya: Mahugaw, mahugaw. 46Sa tibook nga panahon nga ang sakit anaa kaniya, mamahugaw siya; dili mahinlo siya: magapuyo siya nga mag-inusara; sa gawas sa campo atua ang iyang puloy-anan; 47Ug ang bisti usab nga adunay sakit nga sanla, kun sa bisti nga balhibo, kun sa bisti nga lino; 48Kun sa lindog, kun sa hulog nga lino kun sa balhibo; kun sa panit, kun sa bisan unsa nga hinimo sa panit; 49Kong ang sakit malunhaw, kun mapula-pula diha sa bisti kun sa panit, kun sa lindog, kun sa hulog, kun sa bisan unsa nga dapit sa panit; kini mao ang sakit nga sanla, ug igapakita siya ngadto sa sacerdote. 50Ug ang sacerdote magahiling sa sakit, ug pagalukban niya kadtong gitakbuyan sa sakit sulod sa pito ka adlaw. 51Ug sa ikapito ka adlaw pagahilngon niya ang sakit: kong ang sakit nagdaghan diha sa bisti, kun sa lindog, kun sa hulog, kun sa panit, kun sa bisan unsa nga pagagamitan sa panit; nga anaa ang maong lama sa sakit; kay mao ang sanla nga magkukutkut: kini mahugaw. 52Ug pagasunogon niya ang bisti, kun lindog kun hulog nga balhibo, kun lino, kun bisan unsa nga bulohaton sa mga panit nga anaa ang maong lama sa sakit; kay mao ang sanla nga magkukutkut: pagasunogon sa kalayo. 53Ug kong ang sacerdote magahiling, ug, ania karon, dili makita ang lama sa sakit nga naglakaw sa bisti kun sa lindog, kun sa hulog, kun sa bisan unsa nga panit; 54Nan ang sacerdote magasugo nga hugasan nila ang butang nga gitaptan sa lama sa sakit, ug siya pagalukban pag-usab sulod sa pito ka adlaw. 55Ug ang sacerdote magahiling sa tapus na mahugasi ang lama sa sakit; ug, ania karon, kong ang lama sa sakit wala magbalhin sa iyang dagway, ug kini wala magdaghan, nan kini mahugaw; pagasunogon mo kini sa kalayo; kini makutkuton, kong ang iyang pagkangil-ad anaa sa sulod kun sa gawas. 56Apan kong ang sacerdote magahiling, ug, ania karon, ang lama sa sakit maitum-itum, sa tapus na mahugasi, nan pagakuhaon kini gikan sa bisti, kun sa panit, kun sa lindog, kun sa hulog. 57Ug kong makita pa kini diha sa bisti, bisan sa lindog, kun sa hulog kun sa bisan unsa nga bahin sa mga panit, nan kini magaturok pag-usab; pagasunogon mo sa kalayo kadtong gitaptan sa lama sa sakit. 58Ug ang bisti, kun ang lindog, kun ang hulog, kun bisan unsang butanga nga panit, nga pagalabhan mo, kong makuha niini ang lama sa sakit, nan pagalabhan sa ikaduha, ug unya mamahinlo kini. 59Kini mao ang kasugoan sa sakit nga sanla diha sa bisti nga balhibo, kun sa lino, kun sa bisan unsa nga lindog, kun sa hulog, kun sa bisan unsa nga butanga mga panit, aron ipahibalo kini nga mahinlo kun ipahibalo nga mahugaw.


text:
Dagangalan
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang dagangalan usa ka ngalan nga gigamit sa usa ka magsusulat.
May mga magsusulat nga mogamit og dagangalan aron itago ang tinuod nilang identidad. Pananglitan niini ang magsoong Brontë, nga naghunahuna nga dili gayod sila mapatikan, o kon mapatikan man, dili seryosohon tungod kay sila mga babaye. Aduna usay mogamit og dagangalan sa kahadlok sa pagpangharas o bayolensiya, pananglitan si Ibn Warraq. Ang uban usab mogamit og dagangalan aron malahi ang lainlaing linya sa trabaho: si Lewis Caroll nagdangalan tungod kay isip Charles Lutwidge Dodgson usa siya ka iskolar; si Agatha Christie Mary Westmacott kon magsulat og romantikong mga nobela.
Mga dangalan sa popular nga mga magsusulat sa pinulongang Sinugboanon[usba | edit source]
- Omar Khalid (Richel Dorotan)
- Egay Talipsay (Edgar S. Godin)
- Inocencio Dalisay (Edgar S. Godin)
- Virgo Potens (Vicente C. Padriga)
- Lumad Silimbahon (Gremer Chan Reyes)
- M.Arman USRR (Mariano Y. Mañus, Jr.)
- Lord of Lancaster (Locas de Loyola)
- F. Bok (Flaviano Boquicosa)
- Juperosan (Santiago R. Pepito, Jr.)


text:
Los Angeles
Ang Los Angeles (minubo:L.A., angga:City of Angels, toponimo:Nuestra Señora de Los Ángeles) mao ang kinadak-ang dakbayan sa estado sa California, nahimutang sa West Coast sa Estados Unidos base sa populasyon, ug ang ikaduhang pinakadaghang tawo nga dakbayan sa tibuok Estados Unidos, human sa Dakbayan sa New York. Sa mga dakbayang global, usa kini ka dakbayang alpha world. Sobra sa 3.8 ka milyon ang iyang populasyon ug nagahupot kini og 469.1 milya kwadrado (1214.9 kilometro kwadrado) nga arya. Kini ang dakbayan nga adunay pinakadaghang Pilipino sa Amerika.


text:
broken :(:(:(:(:( naugot na gd q! nga a kinanglan q pa ni maagyan? abi q kidney q lng may bato. . nga a dw pati heart q knu gleh. kasakit batyagon nga dw wla lng qnu gleh yah! bsan anu ko kapa kita nga palangga ta ka nga a dw wla nlng sa iMU. kng kaisa dw ok pero most of the time nga mu na gna pa feel mu sakun. pa manhid2 nlng ta yah. wla nlng to gleh? nga a amu qa na man? sensitive qa man tni nu. mau qa lng kng ikaw pero kng aq naman gneh dw wla lng. kabay ma appreciate mu man ang pag palangga q. dw la lng inagyan?
dw tawo-tawo lng q sa duldol?? nga a? nga a? nga a? kabay makabugtaw qa naman liwat samtang bilog pa ang kalibutan. tni kahapos lng mangita nu? sang una dw kahapos man nga a sbung d gd kahalin kag stranded tagipusuon q cmu! unfair qa gd katama :( isipa man tni nga may gakasakitan qa man sa kada himu mu sakun sang amu nah!! wla q na gneh gn panumdum ang palibot q. kng anu gnah hambal sang mga tawo! abi q dw ok lng nga a kng makita ta qa nga upod ang iban. nasakitan man q haw! dw sa ka PESTE!! bastusanai nlng ta permi!!!!! gud nayt!!


text:
Estados Unidos
Ang Estados Unidos sa Amerika (kun EU, gikan sa Kinatsilang Estados Unidos de América; Sinugboanon: Hiniusang mga Estado sa Amerika kun HE; Ininggles: United States of America kun USA) usa ka republika nga pederal nga adunay singkuwenta ka estado. Makit-an sa tunga-tungang parte sa Amihanang Amerika ang kadaghanan sa mga estado ug adunay kaugalingong gobyerno ang kada estado ubos sa sistemang pederalismo. Adunay duha ka yutan-ong utlanan ang Estados Unidos diin sa Mehiko ang usa ug sa Canada usab ang usa pa. Gilibotan kini sa lainlaing katubigan sama sa Kadagatang Pasipiko, Dagat Bering, Kadagatang Artiko, ug Kadagatang Atlantiko. Dili sumpay ang duha ka estado sa Alaska ug Hawaii sa nahibiling 48 ka estado. Pareho sab nilang dili sumpay ang usag usa. Naay mga koleksiyon sa mga distrito, teritoryo ug uban pang ginsakopang panggawas ang EU sa uban pang parte sa kalibotan. Komun nga gitawag nga “Amerikano” ang katawhan sa Estados Unidos.
Ang nasodnong ginikanan sa Estados Unidos matamdan sa deklarasyon sa napulog tulo kolonya gikan sa Gran Britanya niadtong 1776 nga sila independente na nga mga estado, ug gipakusog sa Tratado sa Paris (1783). Sugod pa sa tunga-tunga sa ika-20 siglo, naunhan na niini ang tanang nasod sa impluwensiya sa ekonomiya, politika, militar, ug kultura.[2]
Nahimo ang EU ubos sa tradisyon nga panggobyerno nga adunay pagsinabtanay sa mga tawong ginsakpan pinaagi sa modelo nga demokrasya nga representatibo. Kining modelo sa gobyernong presidensiyal-konggresyonal nakopya sab sa daghan pang mga nasod, ilabi na sa mga naa sa Tunga-tungang Amerika ug Habagatang Amerika apil na ang nasod sa Pilipinas.
Mga sulod
Heyograpiya[usba | edit source]
Isip ikatulo nga kinadak-ang nasod sa tibuok kalibotan (sa arya)[3], lainlain ang mga paysahe ug mga bista sa Estados Unidos: yutang kakahoyang templada (temperate forest) sa Sidlakang baybayon, bakhawan sa Florida, ang Dakong Kapatagan (Great Plains) sa tungang parte sa nasod, ang sistemang Suba Mississippi-Missouri, ang mga Dagkong Lanaw (Great Lakes) nga parte sab sa Canada, mga Batohong Bukid (Rockies) nga naa sa kasadpan sa kapatagan, ubang desiyerto ug sonang templada sa baybayong kasadpan sa Rockies, ug mga kakahoyang templada (temperate rainforest) sa parte sa Pasipiko sa amihanang-kasadpan. Ubang paysahe sab ang Alaska ug mga mabulkang pulo sa Hawaii. Ang klima lahi-lahi sab: tropikal sa Hawai‘i ug habagatang Florida, ug tundra usab sa Alaska ug sa tumoy sa mahabog nga mga bukid (uban ang Hawai‘i). Kadaghanan sa mga parteng amihanan ug sidlakan adunay klima nga kontinental-templada, nga mainit nga ting-init ug kamig nga tingtugnaw. Ang habagatang parte sa nasod usab adunay subtropikal nga klimang umido nga may templadang tingtugnaw og dugay ug umidong ting-init. Kasagarang desiyerto ang klima sa habagatang-kasadpang rehiyon.
Kasaysayan[usba | edit source]
Ang mga lumad nga katawhan sa Estados Unidos, apil ang Alaska, miabot gikan sa Asya mga 12,000-40,000 ka tuig ang miagi. Sila ang gitawag nga mga American Indian. Ang mga Katsila nahiuna sa mga Uropeyo sa pagpundar og mga kolonyang Uropeyo sa minland, sa lugar nga gitawag nila og Florida; ang San Agustin (St. Augustine), napundar sa 1565, nga nagpabilin hangtod karon; ug daghan ang kolonyang Katsila sa habagatang-kasadpang Estados Unidos gikan sa Mehiko. Ang mga Pranses nga fur traders nag-establisar og mga outpost sa Nouvelle France (New France) sa bandang Great Lakes; Ang Pransiya mikuha sa kadaghanan sa interyor sa Amihanang Amerika hangtod sa habagatang parte, sa may Gulpo sa Mehiko. Ang nahiunang malamposon nga kolonya sa Britanya mao ang Virginia Colony sa Jamestown sa 1607 ug ang Pilgrims' Plymouth Colony sa tuig 1620. Ang pagkarta (chartering) niadtong 1628 sa Massachusetts Bay Colony miresulta sa migrasyon sa mga Britaniko (Ingles, Eskoses, ug Irlandes); ug sa 1634, ang New England napuy-an og mga 10,000 ka Puritan. Niadtong 1614, ang mga Olandes nag-establisar og mga kolonya sa bandang Sapang Hudson, apil ang New Amsterdam sa isla sa Manhattan, nga karon mao ang Dakbayan sa New York.
Sa Gubat Pranses ug Indyan, ang kolonyal nga ekstensiyon sa Pito ka Tuig nga Gubat, ang Britanya mikuha sa Canada gikan sa mga Pranses. Sa 1674, ang mga Britaniko nakakuha sa mga kolonyang Olandes paghuman sa Gubat Anglo-Olandes; ang probinsiya sa New Netherland gialisdan og New York. Sa pagbahin sa Carolina sa 1729 ug sa 1732 nga kolonisasyon sa Georgia, naestablisar ang trese (13) ka kolonya sa Britanya, ang nahimong Estados Unidos sa Amerika. Ang tanang kolonya mipalegal sa pagbaligya sa mga katabang nga Aprikano (African slave trade). Ang mobimiyento nga Kristiyano sa 1730-1740 nailhan nga Great Awakening mipalambo sa interes sa relihiyon. Sa tuig 1770, ang mga kolonya miabot og 3 milyon ka lumulupyo nga Ingles o Britaniko, katunga sa mismong Gran Britanya. Bisag gibuhisan ang mga kolonya sa Britanya, wala sila hatagi og representasyon sa Parlamento sa Gran Britanya.
Ang tensiyon sa mga kolonya ug sa Britanya sa panahong rebolusyonaryo (1760s hangtod 1770s) miresulta sa Rebolusyonaryong Gubat Amerikano, giaway gikan 1775 hangtod 1781. Niadtong Hunyo 14, 1775, ang Continental Congress, sa Philadelphia, nag-establisar sa Continental Army ubos kang George Washington. Nagproklama nga ang "tanang tawo gihimo nga egwal", ang Kongreso miadap sa Deklarasyon sa Independensiya, nga unang gimugna ni Thomas Jefferson, niadtong Hulyo 4, 1776. Niadtong 1777, ang mga Artikulo sa Kompederasyon giadap, nagpahiusa sa mga estado sa usa ka gobyernong pederal hangtod 1788. Adunay mga 70,000–80,000 ka loyalista sa Britanya nga milayas gikan sa mga nagrebeldeng estado, daghan ming-adto sa Nova Scotia ug sa bag-ong sakop sa Britanya sa Canada.[4] Sa pagkapilde sa armadong puwersa sa Britanya, giila sa Gran Britanya ang soberanya sa trese ka kolonya sa tuig 1783.
Mga importanteng yugto sa kasaysayan sa Estados Unidos human ang independensiya mao ang:
- Ekspansiyon sa teritoryo (1800s-1959)
- Gubat Sibil (1861-1865)
- Gubat Espanyol-Amerikano (Abril 25-Agosto 12, 1898)
- Dakong Kaguol (Great Depression) (1929-1939)
- Ikaduhang Gubat Kalibotanon (1941-1946)
- Bugnaw nga Gubat (Cold War) (1947-1991)
- Gubat sa Terorismo (2001- )
Demograpiya[usba | edit source]
Miabot na sa 300,000,000 ang populasyon sa Estados Unidos niadtong Oktubre 17, 2006. Sumala sa 2000 nga sensus, 79% sa katawhan namuyo sa urban nga lugar. Lainlain ang mga nakapuyo dinhi, 31 ang ihap sa grupong etniko nga adunay 1-ka-milyon nga miyembro. Ang tulo nga labing daghang grupong etniko mao ang Amerikanong-Alem-Aprikano nga naggikan kaniadto sa mga katabang sa uma, maoy kinadak-ang minoriyang etniko. Pero mitaas na ang ihap sa mga Hispaniko o Latino nga gikan sa Latin Amerika ilabi na sa mga estado sa habagatang-kasadpan (sama sa California, Texas, New Mexico, ug Florida). Adunay mga 2,807,731 ka Pilipino sa Amerika, labing daghang Pilipino gawas sa Pilipinas.
Sa pinulongan o lengguwahe, bisan og walay opisyal nga pinulongan sa pederal nga level, Iningles ang de facto nga nasodnong pinulongan, ug kini ang opisyal nga pinulongan sa 25 ka estado. Ang Kinatsila maoy ikaduhang pinulongan tungod sa mga imigranteng Latino. Ang Tinagalog o Filipino maoy ikatulo o ikaupat nga pinulongang gigamit sa Estados Unidos.[5]
Politika ug Gobyerno[usba | edit source]
Ang Estados Unidos mao ang labing dugay nga pederasyon sa kalibotan. Kini usa ka demokrasyang representatibo ug republikang konstitusyonal.[6] Gibantayan ang gobyerno sa sistema nga checks and balances. Sa sistemang pederal, ang mga lumulupyo napailawom sa tulo ka lebel sa gobyerno: pederal, estado, ug lokal; ang panggobyernong lokal komun nga nabahin ngadto sa county ug munisipal nga lebel.
Ang gobyernong pederal adunay tulo ka sanga:
- Lehislatibo: ang Kongreso nga bicameral, ang Senado ug ang House of Representatives mao ang tighimo og mga balaod nga pederal, tigdeklarar og gubat, tig-aprobar og mga tratado, ug tighatag og impeachment.
- Ehekutibo: Ang presidente mao ang commander-in-chief sa militar, siya maka-veto og mga balaodon (bills) nga lehislatibo sa di pa kini mahimong balaod, ug siya ang motudlo o mopili sa iyang Gabinete ug uban pang opisyales.
- Hudikatura: Ang Korte Suprema ug ang mga korte nga pederal, diin ang mga huwes ginatudlo sa presidente (nanginahanglan og pag-aprobar sa Senado), mao ang mo-interpret sa mga balaod og adunay gahom nga mopawalay bili sa mga balaod nga dili konstitusyonal.
Ang House of Representatives adunay 435 ka miyembro, usa ka representatibo sa usa ka distrito kongresyonal sa duha ka tuig nga termino. Ang puwesto sa House ginabahin-bahin sa 50 ka estado kada dekada. Sa sensus sa 2000, pito ka estado adunay minimum nga usa ka representatibo, samtang ang California, ang labing populoso nga estado, adunay 53. Kada estado adunay duha ka senador, gipili para sa 6 ka tuig nga termino. Ang presidente mosilbi sa upat ka tuig nga termino ug dili molabaw pa sa duha ka beses ang termino. Dili ma-elek ang presidente sa diretso nga boto, kondili, pinaagi sa sistema nga electoral college diin ang pagdeterminar sa boto ug sa nakadaog, gibase pinaagi sa ihap sa kada estado. Ang Korte Suprema, sa liderato sa Chief Justice sa Estados Unidos, adunay siyam ka miyembro.
Ang politika sa Estados Unidos natigayon sa 2-ka-partido nga sistema sa halos tanang panahon. Sugod sa heneral nga eleksiyon sa 1856, ang duha ka dominante nga partido mao ang Partido Demokrata (Democratic Party) napundar sa 1824 (ang ginikanan niadto pang 1792), ug ang Partido Republikano (Republican Party), napundar sa 1854. Sa pagkakaron, si Presidente George W. Bush gikan sa Partido Republikano, samtang ang Demokrata usab ang mayoriya sa Senado ug House of Representatives, pagkahuman sa midterm election sa 2006.
Ang pakigharing militar, ekonomiko, ug kultural sa Estados Unidos maoy rason kon nganong kini usa ka importanteng tema sa politika sa nasod, lahi pa sa importansiya sa imahen sa Estados Unidos sa tibuok kalibotan. Halos tanang nasod adunay embahada sa Washington, D.C., ug mga konsulado sa ubang dakbayan. Usab, halos tanang nasod adunay diplomasya sa Estados Unidos. Hinuon, ang mga nasod sa Cuba, Iran, Amihanang Korea, Bhutan, ug Sudan walay pormal nga relasyong diplomatiko sa Estados Unidos.[7]
Ekonomiya[usba | edit source]
Ang Estados Unidos usa ka kapitalista nga ekonomiya, nga nakab-ot tungod sa iyang pagka adunahan sa natural nga rekursos, maayong imprastruktura, ug hataas nga produktibidad. Sumala sa IMF, ang GDP sa nasod nga mga $13 ka trilyon mikabat sa 20% sa globonhong gross product. Ang sa kolektibo nga GDP sa Unyon sa Uropa ang mas dako lamang. Ang US ikawalo sa nominal GDP per capita ug ikaupat sa GDP per capita gamit ang purchasing power parity. Kini sab ang numero uno nga importador og mga bililhon ug ikaduha nga eksportador. Ang Canada, China, Mehiko, Hapon, ug Alemanya mao ang nanag-unang partner sa komersiyo. Ang nangunang eksport nga produkto mao ang mga makinang elektrikal, samtang ang mga behikulo maoy nangunang import. Ang utang nga nasyonal sa US maoy labing dako sa kalibotan; sa 2005, 23% kini sa total nga utang sa kalibotan. Kon iporsento sa GDP, ang US ika-30 sa 120 ka nasod.[8] Mga langyaw ang mikupot og 27.5% sa utang sa nasod.
Kultura[usba | edit source]
Ang Estados Unidos usa ka multikultural nga nasod, lugar sa lainlaing mga etnikong grupo, tradisyon, ug mga kabililhan (values). Ang kultura nga komun sa mayoriya sa mga Amerikano gitawag og "mainstream American culture," ang Kasadpanong kultura nga naggikan sa mga tradisyon sa mga migranteng Uropeyo, sugod sa mga Ingles ug Olandes. Ang mga kulturang Aleman, Irlandes, ug Eskoses impluwensiyal sab. Mga elemento sa tradisyon sa mga lumad nga Amerikano ug sa mga Kasadpanong Aprikano nakuha sab. Ang pakasadpang ekspansiyon miresulta sa kontak sa kultura sa Mehiko. Dako ang impak sa bag-ohay nga imigrasyon gikan Asya ug Latin Amerika. Ang pagkasagol sa mga kultura puyde maingon isip homogeneous melting pot o pluralistic salad bowl diin nagpabilin ang mga kultural nga aspeto sa ginikanang nasod.
Bisag maingon nga walay katilingbanong klase ang Estados Unidos (classless society), ang mga ekonomista ug sosyolohista moingon nga adunay kalahian sa mga klase sa katilingban, nga moapekto sa sosyalisasyon, pinulongan, ug kabililhan. Ang tunga-tungang klase (middle class) ug propesyonal nga klase mao ang ginikanan sa mga kontemporaryong trend sama sa peminismo, enbayronmentalismo, ug multikulturalismo. Dako ang pagbili sa ilang nga okupasyon o trabaho. Bisan og taas ang tan-aw sa mga Amerikano sa sosyo-ekonomik nga kalamposan, ang pagka ordinaryo gitan-aw nga positibo. Ang kababayen-an karon nagatrabaho sa gawas sa balay ug nakakuha og mga degri sa kolehiyo. Sama sa post-industriyal nga sosyedad, naglahi usab ang pamilyang Amerikano. Sa 2005, ang mga nakasal nga walay anak maoy labing komun (28%) nga panimalay. Ang ekstensiyon sa marital rights ngadto sa mga homosekswal nga magtiayon maoy usa ka isyu sa debate, ang mga liberal nga estado mitugot sa unyon nga sibil ug ang Massachusetts mipalegal sa kaminyoon sa samag-sekso (same-sex marriage).
Kulturang Popular[usba | edit source]
Sa sine, ang industriya sa pelikula nagabase sa Hollywood, Los Angeles, California. Ang mga estudyo sa pelikulang Hollywood nakakab-ot og kita sa pagpasalida sa mga sinehan sa kalibotan, sama sa Star Wars (1977) ug Titanic (1997). Mga aktor nga Amerikano sama ni John Wayne ug Marilyn Monroe nahimong mga ikono ug simbolo sa kulturang popular, samtang ang mga prodyuser/negosyanteng si Walt Disney lider sa kingkoy o karton nga pelikula (animated film). Ang kang Orson Welles nga Citizen Kane (1941) pirme gitan-aw nga mao ang labing nindot nga pelikula sa tanang panahon. Ang mga produkto sa sine, telebisyon ug uban pang medya makita sa halos tanang nasod. Halos tanang aspeto sa popular nga kultura sa kalibotan naimpluwensiyahan sa kulturang popular nga Amerikano: ang musika, sayaw, pagkaon, panapton, sports, ug bisan ang batasan.
Mga reperensya[usba | edit source]
- ↑ Resident Population Data – 2010. U.S. Census Bureau (2010). Retrieved on 2010-12-22.
- ↑ Cohen, Eliot A. (July/August 2004). History and the Hyperpower. Foreign Affairs.
- ↑ World Factbook: Area Country Comparison Table. Yahoo Education.
- ↑ The United Empire Loyalists—An Overview. Learn Quebec.
- ↑ Table 47—Languages Spoken at Home by Language: 2003. Statistical Abstract of the United States 2006. U.S. Census Bureau.
- ↑ Scheb, John M., and John M. Scheb II (2002). An Introduction to the American Legal System. Florence, KY: Delmar, p. 6. ISBN 0-7668-2759-3.
- ↑ Table 2: Aliens From Countries That Sponsor Terrorism Who Were Ordered Removed—1 October 2000 through 31 December 2001. U.S. Dept. of Justice (February 2003).
- ↑ Rank Order—Public Debt. The World Factbook. CIA (2007-06-19).
Alemanya • Canada • Estados Unidos • Hapon • Italya • Hiniusang Gingharian • Pransiya • Rusya
Dugang nga representante: Unyong Uropeyo


text:
Meuse
Ang Meuse usa ka departamento sa Pransiya. Kini nahimutang sa amihanang-sidlakang bahin sa nasod. Ang ngalan niini naggikan sa Sapa sa Meuse.
Kasaysayan[usba | edit source]
Ang Meuse usa sa mga orihinal nga departamento nga gimugna niadtong Marso 4, 1790 panahon sa Rebolusyong Pranses. Kini gimugna gikan sa kanhi lalawigan sa Barrois (dapit sa Bar-le-Duc) ug sa Three Bishoprics (duol sa Verdun).
Ang departamento usa sa labing dugoong panggubatan panahon sa Unang Gubat Kalibotanon. Dinhi nahitabo ang Panagsangka sa Verdun (1916).
Heyograpiya[usba | edit source]
Ang Meuse karon kabahin sa rehiyon sa Lorraine. Kini gipalibotan sa mga departamento sa Ardennes, Marne, Haute-Marne, Vosges, ug Meurthe-et-Moselle, ug sa nasod sa Belgium sa amihanan.
Ang mga importanteng mga sapa mao kining mosunod:
Demograpiya[usba | edit source]
Ang populasyon sa departamento miubos pagmaayo sa ika-19 nga siglo tungod sa pagbalhin ngadto sa mga dakbayan.
Tan-awa usab[usba | edit source]
Mga sumpay sa gawas[usba | edit source]
- (Prinanses) Prefecture
- (Prinanses) Conseil Général
- (Prinanses) http://www.tourisme-meuse.com/
- (Iningles) Rhine-Meuse delta studies


text:
Hudaismo sa Pilipinas
Ang Hudaismo usa sa mga tinuohang monoteista sa Pilipinas.
Kasaysayan[usba | edit source]
Nagsugod ang talang kasaysayan sa mga Hudiyo sa Pilipinas niadtong panahong Katsila. Kadaghan sa kanila namuyoan sa Manila ug sa dakbayan niini sa Makati makit-an ang Sinagogang Beth Yaacov, ang kausa-usang sinagoga sa nasod, ug ang Balay Chabad sa mga Askenasing Haredi.[1] Aduna usab mga Hudeyo sa uban pang parte sa nasod,[2] kun asa halos dili sila kaila sa heneral nga sosyedad.
Mga reperensya[usba | edit source]
Mga sumpay sa gawas[usba | edit source]
- Samahang Hudyo ng Pilipinas, kun asa napasaubos ang Sinagogang Beth Yaacov
- Chabad Philippines
- A glimpse into the past: The Jewish community in the Philippines, eksibisyon sa mga retrato


text:
Erwin Rommel
Si Erwin Rommel (1891-1944), lumad nga taga Heindenheim ug usa ka Field Marshall, maoy usa sa mga banggi-itang heneral sa Gubat Kalibotanon II. Siya maoy nangulo sa Afrika Korps, diin siya nailang "Milo sa Disyerto" human sa iyang mga maro nga taktika. Apan niadtong 1942, nahunong siya sa mga Briton didto sa Ehipto.
Niadtong 1944, si Rommel ag nagmando sa pipila ka tropa nga maoy gipaatubang sa Alyadong pagsulong sa Normandiya. Human niya makita ang kakusgan ug kadaghan sa mga Alyadong mga Gahom (Gubat kalibotanon II), iyang gitambagan si Adolf Hitler nga wala nay bili ang ilang pakig-away. Apan wala naminaw si Hitler, busa siya mi-apil sa usa ka plano sa pagpatay niini niadtong Hulyo 1944. Napalpak ang plano ug nadakpan si Rommel. Siya gihataga'g kapilian, ang kamatayon agi ang hilo, o ang kaso sa korte (diin mamatay ra gihapon siya, kay mitug-an man siya). Iyang gipili ang kamatayon gamit ang hilo.


text: 1Karon, sa mga butang nga among ginasulti, ang labing dakung hunahuna mao kini: Aduna kita niining maong labawng sacerdote nga naglingkod sa toong kamot sa trono sa Halangdon sa mga langit, 2Usa ka ministro sa dapit nga balaan, ug sa matuod nga tabernaculo nga ginapatindog sa Dios, dili sa tawo. 3Kay ang tagsatagsa ka labawng sacerdote gitudlo aron magahalad sa mga gasa ug mga halad usab; tungod niana kinahanglan nga kining labawng sacerdote usab may iyang takus ikahalad. 4Busa, kong siya ania pa sa yuta, dili gayud siya masacerdote, sanglit ania sila nga nagahalad sa mga gasa sumala sa Kasugoan; 5Nga nagaalagad nianang hulad ug landong sa mga butang nga langitnon, bisan ingon nga si Moises gipasidaanan sa Dios sa diha nga magabuhat na unta siya sa tabernaculo, kay: Tan-awa, matud niya, nga buhaton mo ang tanang mga butang sumala sa sumbanan nga gipakita kanimo didto sa bukid. 6Apan karon nabatonan niya ang usa ka ministerio nga labing maayo, sa paagi nga siya ang Manlalaban sa usa ka labing maayo nga tugon nga gitukod pinasikad sa labing maayo nga mga saad. 7Kay kong kadtong nahaunang tugon wala pay nakulang, nan wala unta pagpangitai ug dapit alang sa ikaduha. 8Kay sa pagkakaplag ug kakulangan kanila, miingon siya: Ania karon, moabut ang mga adlaw, nagaingon ang Ginoo, nga ako magabuhat ug bag-o nga tugon uban sa balay sa Israel ug uban sa balay sa Juda; 9Dili sumala sa tugon nga gibuhat ko uban sa ilang mga ginikanan sa adlaw nga gikuha ko sila sa akong mga kamot sa pag-agak kanila gawas sa yuta sa Egipto, kay sila wala managpadayon sa akong tugon, ug ako wala magatagad kanila, miingon ang Ginoo. 10Kay kini mao ang tugon nga akong pagabuhaton uban sa balay ni Israel sa human niadtong mga adlawa, nagaingon ang Ginoo: Igabutang ko ang akong mga Kasugoan sa ilang hunahuna, ug sa ilang mga kasingkasing usab igasulat ko kini; ug ako mahimong Dios nila, ug sila mahimong katawohan nako; 11Ug ang tagsatagsa kanila dili magatudlo sa iyang isigka-tagilungsod, ug ang tagsatagsa sa iyang igsoon sa pag-ingon: Ilhon mo ang Ginoo: kay ang tanan makaila kanako, gikan sa labing diyutay ngadto sa labing dagku kanila. 12Kay magamaloloy-on ako sa ilang pagkamasupilon, ug ang ilang mga sala dili ko na paghinumduman. 13Niana nagaingon siya: Usa ka bag-ong tugon, gipakadaan niya ang nahauna. Apan ang nagakadaan ug nagakatigulang haduol na sa pagkahanaw.


text:
Datu Blah T. Sinsuat, Maguindanao
Ang Datu Blah T. Sinsuat usa sa mga napulo ka lungsod sa lalawigan sa Shariff Kabunsuan sa Mindanao, sa Pilipinas. Sa una, lakip kini sa lungsod sa Upi sa lalawigan sa Maguindanao. Ang Datu Blah T. Sinsuat nahimuhong laing lungsod sa lalawigan sa Maguindanao kahuman sa usa ka plebisito sa Septyembre 16, 2006 ug pinaagi sa Muslim Mindanao Act No. 198 sa ARMM. pagkatapos sa 42 ka adlaw, sa Oktubre 28, kini nahimong bag-ong lungsod sa bag-ong ika-80 nga lalawigan sa Pilipinas, nga maoy ang Shariff Kabunsuan, pinaagi sa Republic Act No. 9054 sa mga espesyal nga mga gahom sa Regional Assembly sa ARMM. Kining republic act gitawag usab nga Expanded ARMM Law.
Kining lungsod ginngalang sa dungog ni Datu Blah T. Sinsuat, ang delegate sa Maguindanao sa 1935 Constitutional Convention ug Representante sa Usang Distrito sa Cotabato sa Ikaduhang Kongreso sa Pilipinas.
Mga barangay[usba | edit source]
Ang Datu Blah T. Sinsuat nabahin ngadto sa napulo'g duha (12) ka barangay.


text:
MGA ARMADO SA SARA NAGBALIK, IPPO DIRECTOR GINPATAWAG
Pangayo-an sang assessment ni Governor Arthur Defensor si Iloilo Provincial Police Office Director, Sr. Sup.t Jil Lebin angot sa report nga pagbalik sang armado nga mga tawo sa banwa sang Sara.
Suno kay Defensor, wala pa ini sang nabaton nga report nga naggamo ang banwa sang Sara.
Nahibalu-an, gindugangan ni PRO6 Director, General Cipriano Querol sang isa ka platoon gikan sa Regional Safety Battalion sa syudad sang Victorias ang 4th Manuever Platoon sa banwa sang Sara bangod sa ginapahayag pagbalik sang mga armado nga grupo.
Madumdoman nga ginpatuman ni Querol ang selective gun ban sa pila ka banwa sang quinto distrito sang nagligad nga tuig bisan wala sang konsultasyon sa local government unit sa probinsya nga ginpakamala-ot man pati sang gobernador.


text: 1Ug si David nagpakitambag sa mga capitan sa mga linibo ug sa tinaggatus, bisan uban sa tagsatagsa ka pangulo. 2Ug si David miingon sa tibook katilingban sa Israel: Kong daw maayo kaninyo, ug kong gikan kang Jehova nga atong Dios, pasugoan nato bisan diin ngadto sa kaigsoonan nato nga nahabilin sa tibook yuta sa Israel, nga giubanan sa mga sacerdote ug mga Levihanon nga anaa sa ilang mga ciudad nga may mga sibsibanan, aron sila makighiusa kanato; 3Ug atong dad-on pag-usab ang arca sa atong Dios kanato: kay wala nato pangitaa kana sa mga adlaw ni Saul. 4Ug ang tibook katilingban namulong nga ilang himoon kini: kay ang butang matarung sa mga mata sa tibook katawohan. 5Busa gitigum pagtingub ni David ang tibook Israel, sukad sa Sihor ang sapa sa Egipto bisan ngadto sa pagsulod mo sa Hamath, sa pagdala sa arca sa Dios gikan sa Chiriath-jearim. 6Ug si David mitungas ug ang tibook Israel, ngadto sa Baala, nga mao ang Chiriath-jearim, nga sakup sa Juda, aron sa pagdala gikan didto sa arca sa Dios nga si Jehova nga nagapahiluna ibabaw sa querubin nga gitawag pinaagi sa Ngalan. 7Ug ilang gitungtong ang arca sa Dios sa usa ka carro nga bag-o, ug gipagula kini gikan sa balay ni Abinadab: ug si Uzza ug si Ahio ang nanagguyod sa carro. 8Ug si David ug ang tibook Israel nanagkalipay sa atubangan sa Dios sa tibook nilang kusog, bisan uban sa mga awit, ug mga alpa, ug mga kinuldasan nga tulonggon, ug mga gagmayng tambor ug mga piyangpiyang, ug mga trompeta. 9Ug sa diha nga sila nahiabut sa giukan sa Chidon giisa ni Uzza ang iyang kamot aron sa pagsagang sa arca; kay ang mga vaca nanghidugmo. 10Ug ang kasuko ni Jehova misilaub batok kang Uzza, ug iyang gihampak siya, tungod kay iyang giisa ang iyang kamot ngadto sa arca; ug didto siya namatay sa atubangan ni Jehova. 11Ug si David nasuko, tungod kay si Jehova nayugot kang Uzza: ug iyang gitawag kanang dapita nga Peresuza, hangtud niining adlawa. 12Ug si David nahadlok sa Dios niadtong adlawa, nga nagaingon: Unsaon nako sa pagdala sa arca sa Dios kanako sa balay? 13Busa wala balhina ni David ang arca sa Dios ngadto kaniya ngadto sa ciudad ni David, apan gidala kini ngadto sa balay ni Obed-edom ang Getehanon. 14Ug ang arca sa Dios nahabilin uban sa panimalay ni Obed-edom sa iyang balay sa totolo ka bulan: ug si Jehova nanalangin sa balay ni Obed-edom, ug sa tanan nga diha kaniya.


text:
Panama
Panama mao ang pinakahabagatan nga nasod sa Amerika Sentral. Nahimutang sa usa ka isthmus, ang Panama usa ka nasod nga transkontinental, sa utlanan sa Amihanang Amerika ug sa Habagatang Amerika. Kini giutlanan sa Costa Rica sa norweste, Colombia sa sur-este, sa Dagat Caribbean sa norte ug sa Pasipiko sa sur. Sa rehiyon,ikaduha kini nga industriyalisadong nasod, human sa El Salvador. Dakbayan sa Panama ang iyang kapital.
Ilado ang nasod isip nahimutangan sa Panama Canal, nga nagsumpay sa Kadagatang Pasipiko sa Kadagatang Atlantiko alang sa pag-agi sa mga barko.
- CoolPanama.com Panama Portal


text:
SMART CARDS PARA SA PANTAWID PASADA PROGRAM SANG GOBYERNO, IPANAGTAG NA SA HUNYO 15 TUBTUB 17 SA MGA BENEFICIARIES SA REHIYON 6.
Ipanagtag na sugod hunyo 15, 16 kag 17 ang mga smart cards para sa pantawid pasada program sang aquino administration diri sa rehiyon 6.//
nagalab-ot sa 10,887 ka mga puj operators ang makabenepisyo sang pantawid pasada program kun sa diin nagabalor sang 1,050 pesos ang sulod sang smart cards nga sarang mapabaylohan sang krudo sa pila ka accredited nga mga gasolinahan.//
sa iloilo, may masobra tatlo ka libo ka operators ang makabaton sang pantawid pasada kun sa diin ipaagi ang pagpanagtag sa mga transports operators.//
personal nga gindul-ong ni director rey maliza, director antonio labios sang DOE kag LTFRB director romulo bernaldez ang mga smart cards para sa mga operators sang pujs.//


text:
Basilan
Ang Basilan usa ka pulong lalawigan sa Pilipinas nga nahimutang sa Awtonomong Rehiyon sa Muslim Mindanao (ARMM). Ang iyang kapitolyo nahimutang sa Dakbayan sa Isabela sa habagatang baybayong sa Zamboanga Peninsula. Ang Basilan usa sa kinaamihanang pulo sa Arkipelago sa Sulu.
Ang Basilan kanunayng nahilakip sa mga internasyonal nga balita tungod kay kini usa sa mga strongholds sa teroristang grupo Abu Sayyaf. Kining maong pundok mikidnap sa pipila ka mga turista gikan sa Palawan ug midala kanila ngadto sa Basilan, lakip na ang Amerikanong misyonaryo, Martin ug Gracia Burnham.
2000 census—_____ (ika-____ sa kinadak-an)
Density—_____ per km² (ika-_____ sa kinadam-an)
Mga Dakbayang Kina-urbanisado—_____
Mga nahisakpang dakbayan—2
Mga lungsod—9
Mga Barangay—_____
Mga distrito congresyonal—_____
Mga sulod
Katawhan ug kultura[usba | edit source]
Ekonomiya[usba | edit source]
Heyograpiya[usba | edit source]
Politikal[usba | edit source]
Ang Basilan nabahin ngadto sa siyam ka lungsod ug duha ka dakbayan. Ang Dakbayan sa Isabela mao ang kapital sa Basilan. Apan kini independente sa lalawigan ug sakop gani sa rehiyon sa Zamboanga Peninsula (dili sa ARMM). Ang Basilan sakop kanhi sa Kasadpang Mindanao (ang kanhi ngalan sa Zamboanga Peninsula) apan sa usa ka plebisito mihukom ang mga lungsoranon niini nga mopasakop sa ARMM, apan walay labot ang Dakbayan sa Isabela.
Mga dakbayan[usba | edit source]
Mga lungsod[usba | edit source]
Pisikal[usba | edit source]
Kaagi[usba | edit source]
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.


text:
Juan Capistrano
Si Juan Capistrano (Initalyano: Giovanni da Capestrano) usa sa labing bantogang Pransiskanong magwawali. Siya natawo sa Capestrano, Italya, sa tuig 1386.
Human mahuman ang iyang pagkadoktor sa balaod, natudlo siya isip gobernador sa Perugia, diin siya naminyo og usa ka maanyag ug adunahang babaye.
Sa tuig 1416 miulbo ang gubat tali sa Perugia ug Malatestas, ug si Juan nabilanggo. Human sa iyang pagkabilanggo nakigbulag siya sa iyang asawa ug nakahukom nga mosulod sa kongregasyon sa mga Pransiskano.
Agig pagpakita sa iyang pag-usab, mituyok siya sa tibuok Perugia nga nagdalag plakards diin nahisulat ang mga salang iyang nahimo.
Sa tuig 1420 naordinahan siya pagkapari ug nagsugod pagwali nga malamposon sa Maayong Balita sa Italya ug Alemanya.
Sa tuig 1456, gitahasan siya sa Santo Papa sa pagpahigayon og krusada batok sa mga Turko. Nagmalamposon ang iyang krusada nga gilangkoban sa 70,000 ka mga hinanib.
Tulo ka bulan human ang krusada, namatay siya tungod sa usa ka impeksiyon.


text:
Church of the Redeemer
Ang Church of the Redeemer (Simbahan sa Manluluwas) sakop sa [Church of Christ in the Philippines](UCCP). Ubos sa mga pagpaningkamot ni Rev. Luciano "Tatay" Bacarro, natukod ang maong Iglesya niadtong Septyembre 1980. Sa kasamtangan, and Church of the Redeemer padayon sa mga misyonhong bulohaton dinha sa Parasan sa Ginoo.
Kagikanan[usba | edit source]
Si Rev. Luciano "Tatay" Bacarro usa niadto ka Community Worker ug maoy Pastor sa Mottern Memorial Church. Nakita niya ang panginahanglanon sa barangay Pagsabungan nga nahalakip sa Dakbayan sa Mandaue. Nagsugod siya isip Pastor sa iya mismong nataran sa Pagsabungan. Wala madugay gipalit niya ang yuta nga dili halayo sa iyang puloy-anan aron sa pagtukod ug simbahan. Ang kasaysayan sa maong Iglesya masubay pa niadtong 1970s.
Buluhaton[usba | edit source]
Ingon nga sakop sa UCCP, ang Church of the Redeemer hugot nga mobuhat sa mga misyon nga gisangon niini. Ang maong iglesya aktibo sa mga buluhaton ingon man sa Komperensya sama sa Vacation Church School, Annual Cebu City Conference Youth Camp ug uban pa.
Mga organisasyon[usba | edit source]
Ang maong iglesya adunay mga pundok nga maoy nakapadasig sa mga myembro. Mga organisasyon sa Kabataan (Christian Youth Fellowship -CYF), sa mga kababayin-an (Church Women Assosiation -CWA), sa mga kalalakin-an (United Church Men -UCM). Gawas niana, aktibo usab ang mga nagkalainlaing komitiba sama sa "Evangelical and Church Development" ug "Church Education and Nurture". Ang Iglesya aduna usab Praise Team nga naglangkub sa mga Batan-on nga may talagsaon talento.


text: 1May pipila ka tawo nga nangabot sa Antioquia gikan sa Judea ug nanudlo sa mga kaigsoonan. Sila nag-ingon, "Dili kamo maluwas gawas kon modawat kamo sa seremonyas sa pagtuli sumala sa gisugo sa Balaod ni Moises." 2Dako kaayo ang pagsupak ni Pablo ug ni Bernabe niining pagtulon-ana busa gikauyonan nga si Pablo ug si Bernabe ug ang pipila ka mga tinun-an sa Antioquia mangadto sa Jerusalem aron makigkita sa mga apostoles ug sa mga kadagkoan bahin niining butanga. 3Busa gipagikan sila sa iglesia ug sa ilang pag-agi sa Fenicia ug sa Samaria gisugilon nila ang pagkakabig sa mga dili Judio ngadto sa Dios. Kining balitaa nakalipay pag-ayo sa mga kaigsoonan. 4Sa pag-abot nila sa Jerusalem, gidawat sila sa iglesia ug sa mga apostoles ug sa mga kadagkoan sa iglesia. Gisugilon nila ang tanang gibuhat sa Dios pinaagi kanila. 5Apan may mga magtutuo nga sakop sa pundok sa mga Pariseo nga mitindog ug miingon, "Kinahanglan gayod nga tulion sila ug patumanon sa Balaod ni Moises." 6Ang mga apostoles ug ang mga kadagkoan sa iglesia nagtigom aron paghusay niining butanga. 7Human sa taas nga lantugi, mitindog si Pedro ug miingon, "Mga igsoon, nahibalo kamo nga kaniadto gipili ako sa Dios gikan kaninyo aron magwali sa Maayong Balita ngadto sa mga dili Judio aron makadungog sila niini ug motuo. 8Ug ang Dios nga nasayod sa kasingkasing sa mga tawo mipadayag nga gidawat usab niya ang mga dili Judio pinaagi sa paghatag kanila sa Espiritu Santo, sama nga gihatagan kita niya niini. 9Wala siyay gipalabi tali kanato ug kanila. Giputli usab niya ang ilang mga kasingkasing kay mituo na man sila. 10Busa nganong sulayan man gayod ninyo ang Dios pinaagi sa pagpapas-an sa mga tinun-an ug mga palas-anon nga ang atong mga katigulangan ug kita mismo wala makahimo sa pagpas-an? 11Apan, nagtuo kita nga pinaagi sa grasya sa Ginoong Jesus maluwas kita ug mao usab kana ang kahimtang nila." 12Naghilom ang tibuok pundok samtang namati sila kang Bernabe ug kang Pablo nga nagsugilon sa tanang mga milagro ug mga katingalahan nga gibuhat sa Dios ngadto sa mga dili Judio pinaagi kanila. 13Sa pagkahuman nilag sulti, mitubag si Santiago ug miingon, "Pamati kamo, mga igsoon! 14Bag-o pa lang gisaysay ni Simon ang unang pagpakita sa Dios sa iyang pagtagad ngadto sa mga dili Judio pinaagi sa pagpili gikan kanila ug katawhan nga magdala sa iyang ngalan. 15Ang mga pulong sa mga propeta tukma gayod niini sumala sa giingon sa kasulatan, 16‘Human niini mobalik ako, nag-ingon ang Ginoo, ug akong tukoron pag-usab ang napukang balay ni David. Tukoron ko kini pag-usab ug lig-onon. 17Busa mangita sa Ginoo ang ubang katawhan, ingon man ang tanang dili Judio nga akong gitawag aron maako. 18Mao kini ang giingon sa Ginoo, nga nagpahibalo niini sukad pa gayod kaniadto.’" 19Ug mipadayon si Santiago pagsulti, "Busa ang akong hunahuna mao nga dili nato lisudlisoron ang mga dili Judio nga midawat sa Dios. 20Ato hinuon silang sulatan nga dili sila mangaon sa hugaw nga mga pagkaon tungod kay hinalad man kini ngadto sa mga diosdios ug nga likayan nila ang salawayong pakighilawas ug nga dili sila mokaon sa bisan unsang mananap nga gituok ug sa bisan unsang dugo. 21Kay sukad pa kaniadto ang Balaod ni Moises gibasa sulod sa mga sinagoga matag Adlawng Igpapahulay ug sa matag lungsod giwali ang iyang mga pulong." 22Unya nagkauyon ang mga apostoles, ang mga kadagkoan ug ang tibuok iglesia sa pagpilig mga tawo gikan sa ilang pundok aron ipadala ngadto sa Antioquia uban ni Pablo ug ni Bernabe. Gipili nila si Judas nga ginganlag Barsabas ug si Silas—mga tawo nga gitamod pag-ayo sa mga kaigsoonan. 23Ug ilang gipadala kanila kining mosunod nga sulat: "Ang mga apostoles ug ang mga pangulo sa iglesia nga inyong mga igsoon nangomusta sa tanang mga kaigsoonang dili Judio nga nagpuyo sa Antioquia, sa Siria ug sa Cilicia. 24Nakadungog kami nga may mga sakop sa atong pundok nga gikan sa Jerusalem nga nagsamok ug nagpalibog kaninyo tungod sa ilang gipanulti bisan wala namo sila sugoa sa pagbuhat niini. 25Busa sa among panagtigom, nagkauyon ang tanan sa pagpilig mga tinugyanan aron ipadala nganha kaninyo. Mokuyog sila sa atong minahal nga mga higala nga si Bernabe ug si Pablo, 26nga naghalad sa ilang kinabuhi aron pag-alagad sa atong Ginoong Jesu-Cristo. 27Busa among gipadala kaninyo si Judas ug si Silas nga maoy mosaysay sa mga butang nga among gisulat kaninyo. 28Ang Espiritu Santo ug kami magkauyon nga dili kamo hatagan ug daghang mga palas-anon gawas sa pipila nga gikinahanglang tumanon: 29Ayaw pagkaon sa mga gihalad ngadto sa mga diosdios. Ayaw pagkaon sa dugo o sa mananap nga gituok ug likayi ninyo ang salawayong pakighilawas. Kon likayan ninyo kining mga butanga matarong ang inyong gibuhat. Pag-ayoayo kamo!" 30Unya ilang gipagikan ang mga tinugyanan ug nangadto sa Antioquia ug gitigom nila ang tanang magtutuo ug gihatagan sa sulat. 31Sa pagkabasa sa mga tawo sa sulat, nangalipay sila pag-ayo tungod sa makapadasig nga mga pulong. 32Si Judas ug si Silas nga mga propeta mihatag ug mga pakigpulong ngadto sa mga kaigsoonan. Ug kini nakapadasig ug nakapalig-on kanila. 33Taodtaod silang nagpabilin didto ug tapos niini, gipagikan sila sa mga kaigsoonan uban sa mga panghinaot sa kalinaw ug namalik sila ngadto sa nagpadala kanila. 35Si Pablo ug si Bernabe nagpabilin ug dugaydugay sa Antioquia. Ug didto, inabagan sa uban, nagtudlo sila ug nagwali sa pulong sa Ginoo. 36Human sa pipila ka adlaw si Pablo miingon kang Bernabe, "Mamalik kita ug duawon nato ang mga kaigsoonan sa matag siyudad nga atong gisangyawan sa pulong sa Ginoo ug atong susihon kon naunsa na sila." 37Buot ni Bernabe nga pakuyogon si Juan Marcos 38apan maoy hukom ni Pablo nga dili paubanon si Juan Marcos kay wala man gud siya molahutay pag-uban kanila hangtod sa pagkatapos sa ilang buhat apan mipauli hinuon ug gibiyaan sila didto sa Pampilia. 39Tungod niini, nagkalalis pag-ayo si Pablo ug si Bernabe ug nagbulag sila. Gidala ni Bernabe si Marcos ug milawig sila ngadto sa Cipre 40ug si Silas maoy gidala ni Pablo ug migikan sila human sila isalig sa mga kaigsoonan ngadto sa grasya sa Dios. 41Miagi siya sa Siria ug sa Cilicia ug gilig-on niya ang mga iglesia didto.


text: 1Sa nakatapos na si Jesus pagtudlo niining tanan, miingon siya sa iyang mga tinun-an, 2Nasayod kamo nga duha na lang ka adlaw sa dili pa ang Kasaulogan sa Pagsaylo. Nianang higayona ang Anak sa Tawo itugyan na aron ilansang sa krus. 3Unya nagtigom ang kadagkoan sa mga pari ug ang mga pangulo sa mga Judio didto sa palasyo ni Caifas, ang Pangulong Pari. 4Naglaraw sila sa pagdakop kang Jesus sa tago ug sa pagpatay kaniya. 5Miingon sila, Kinahanglang dili nato kini itunong sa kasaulogan kay tingali unyag maghimog kagubot ang mga tawo. 6Samtang didto si Jesus sa Betania sa balay ni Simon nga sanlahon, 7may usa ka babaye nga miduol kang Jesus. Dala niya ang usa ka tibod nga alabastro nga puno sa mahalon kaayo nga pahumot ug gibubo niya kini sa ulo ni Jesus samtang nagkaon siya. 8Nakakita niini ang mga tinun-an ug nangasuko sila nga nag-ingon, 9Kining pahumota mahimo untang ibaligyag mahal ug ang halin ikahatag ngadto sa mga kabos! 10Nasayod si Jesus sa ilang gisulti ug miingon siya kanila, Nganong samokon man ninyo kining babaye? Maayo ang iyang gihimo alang kanako. 11Ang mga kabos kanunay ninyong ikauban, apan ako dili. 12Ang gihimo niyang pagbubo niining pahumot sa akong lawas maoy pag-andam alang sa paglubong kanako. 13Hinumdomi kini: bisag asa iwali kining Maayong Balita sa tibuok kalibotan, ang nahimo niining babaye isugilon gayod alang sa iyang handomanan. 14Unya ang usa sa napulog-duha ka tinun-an, ang ginganlag Judas Iscariote, miadto sa kadagkoan sa mga pari 15ug miingon, Unsa may inyong iganti kanako kon itugyan ko kaninyo si Jesus? Miihap sila ug katloan ka salapi nga sinsilyo ug gihatag kini kaniya. 16Sukad niadtong adlawa si Judas nangitag maayong higayon sa pagbudhi kang Jesus. 17Sa unang adlaw sa Kasaulogan sa Pan nga Walay Patubo, ang mga tinun-an miadto kang Jesus ug nangutana kaniya, Asa man nimo gustong ipaandam kanamo ang panihapon sa Kasaulogan sa Pagsaylo? 18Si Jesus miingon kanila, "Adtoa ninyo ang usa ka tawo didto sa siyudad ug ingna siya, 'Ang Magtutudlo nag-ingon, miabot na ang akong oras. Ako ug ang akong mga tinunan maghimo sa Kasaulogan sa Pagsaylo didto sa imong balay.' " 19Ug gibuhat sa mga tinun-an ang giingon ni Jesus kanila ug giandam nila ang panihapon. 20Sa pagkagabii, si Jesus ug ang napulog-duha ka tinun-an mitambong sa kan-anan. 21Ug samtang nangaon sila miingon si Jesus, Sultihan ko kamo, usa kaninyo magbudhi kanako. 22Nangaguol pag-ayo ang mga tinun-an ug ang tagsatagsa kanila nangutana kaniya, Ginoo, ako ba ang imong gipasabot? 23Si Jesus mitubag, Ang nagtuslob sa pan uban kanako niining panaksan maoy magbudhi kanako. 24Ang Anak sa Tawo mamatay sumala sa giingon sa Kasulatan apan alaot siya nga magbudhi sa Anak sa Tawo! Maayo pa lang untag wala siya matawo! 25Si Judas, ang traydor, miingon, Magtutudlo, ako ba ang imong gipasabot? Si Jesus mitubag, Gisulti nimo. 26Samtang nangaon sila, mikuha si Jesus sa pan, nagpasalamat sa Dios ug gipikaspikas niya kini ug gihatag sa iyang mga tinun-an. Ug miingon siya, Dawata ninyo kini ug kan-a. Kini mao ang akong lawas. 27Unya gikuha niya ang kupa, nagpasalamat sa Dios ug gihatag kanila nga nag-ingon, Inom kamong tanan niini, siya miingon 28Kini mao ang akong dugo nga naglig-on sa kasabotan, ang akong dugo nga gipaagas alang sa daghan aron sa pagpasaylo sa mga sala. 29Sultihan ko kamo nga dili na gayod ako mousab pag-inom niining maong bino hangtod sa adlaw nga moinom ako sa bag-ong bino uban kaninyo didto sa gingharian sa akong Amahan. 30Unya nag-awit silag usa ka alawiton sa pagdayeg sa Dios ug nangadto sa Bungtod sa mga Olibo. 31Unya miingon si Jesus sa mga tinun-an, Niining gabhiona kamong tanan managan ug mamiya kanako kay ang kasulatan nag-ingon, 'Patyon sa Dios ang magbalantay ug magkatibulaag ang mga karnero.' 32Apan tapos ako mabanhaw mouna ako kaninyo sa Galilea. 33Si Pedro miingon kang Jesus, Dili gayod ako mobiya kanimo bisan pag biyaan ka sa tanan! 34Si Jesus miingon kang Pedro, Hinumdomi kini: sa dili pa gani motuktugaok ang manok karong gabii, katulo ka moingon nga wala mo ako hiilhi. 35Si Pedro mitubag, Dili ko gayod ikaw ilimod bisan pag patyon ako uban kanimo! Ug ang tanang tinun-an misulti usab sa ingon. 36Unya si Jesus miadto sa usa ka dapit nga ginganlag Getsemane kuyog sa iyang mga tinun-an. Ug miingon siya kanila, Panglingkod kamo dinhi samtang moadto ako didto ug mag-ampo. 37Gidala niya si Pedro ug ang duha ka anak ni Sebedeo. Ug mibati siyag dakong kaguol ug kahingawa. 38Unya miingon siya kanila, Hilabihan ang akong kasubo nga halos ikamatay ko. Pabilin kamo dinhi ug pagtukaw uban kanako. 39Milakaw siya sa unahan, mihapa sa yuta ug nag-ampo nga nag-ingon, Amahan ko, kon mahimo kuhaa kanako kining kupa sa pag-antos! Apan dili ang akong pagbuot maoy matuman kondili ang imo. 40Unya mibalik siya ngadto sa tulo ka tinun-an ug nakaplagan niya sila nga nangatulog. Busa giingnan niya si Pedro, Nganong wala man mo makatukaw uban kanako bisag usa lang ka oras? 41Pagtukaw kamo ug pag-ampo aron dili kamo madaog sa panulay. Andam ang espiritu apan luya ang lawas. 42Ug mibiya si Jesus pag-usab ug nag-ampo, Amahan ko, kon imo gayong ipainom kanako kining kupa sa pag-antos, matuman ang imong pagbuot. 43Human niini, mibalik siya pag-usab ug naabtan niya ang mga tinun-an nga nangatulog gihapon kay katulgon man kaayo sila. 44Mibiya na usab si Jesus kanila ug nag-ampo sa ikatulong higayon sa samang mga pulong. 45Unya mibalik siya ngadto sa mga tinun-an ug miingon, Nangatulog ba gihapon kamo ug namahulay? Miabot na ang oras nga ang Anak sa Tawo itugyan ngadto sa kamot sa mga makasasala. 46Bangon kamo kay manglakaw na kita. Tan-awa, ania na ang nagbudhi kanako! 47Samtang nagsulti pa si Jesus miabot si Judas nga usa sa napulog-duha ka tinun-an uban ang daghang tawo nga nagdalag mga espada ug mga puspos. Sinugo sila sa kadagkoan sa mga pari ug sa mga namunoan sa mga Judio. 48Ang traydor naghatag kanila ug usa ka ilhanan: Ang tawo nga akong hagkan mao ang inyong gipangita. Dakpa siya! 49Unya miduol dayon si Judas kang Jesus ug miingon, Magtutudlo, ang kalinaw mag-uban kanimo, ug gihagkan niya si Jesus. 50Si Jesus mitubag, Higala, buhata dayon ang buot mong buhaton! Unya miduol sila kang Jesus ug ila siyang gidakop. 51Unya usa niadtong kauban ni Jesus miibot sa iyang espada ug gitigbas ang ulipon sa Pangulong Pari ug naputol ang usa sa iyang dalunggan. 52Unya miingon si Jesus kaniya, Iuli sa sakuban ang imong espada kay ang maggamit sa espada, sa espada usab mamatay. 53Wala ka ba masayod nga makahimo ako pagpakitabang sa akong Amahan ug ipadala dayon niya kanako ang kapin sa napulog-duha ka panon sa mga anghel? 54Apan kon buhaton ko kini, unsaon man pagkatuman sa Kasulatan nga nag-ingon nga kinahanglan mahitabo kini? 55Unya miingon si Jesus sa mga tawo, Tulisan ba ako nga nagdala pa man gyod mog mga espada ug puspos sa pagdakop kanako? Matag adlaw nagtudlo ako didto sa Templo apan wala ako ninyo dakpa. 56Apan kining tanan nahitabo aron matuman ang gisulat sa mga propeta diha sa Kasulatan. Unya mibiya kaniya ang tanang tinun-an ug nanagan. 57Gidala si Jesus sa mga tawo nga nagdakop kaniya ngadto sa balay ni Caifas, ang Pangulong Pari, diin nagkatigom ang mga magtutudlo sa Balaod ug ang mga pangulo sa mga Judio. 58Misunod si Pedro hangtod sa hawanan sa balay sa Pangulong Pari. Unya misulod siya sa hawanan ug milingkod uban sa mga guwardiya aron mahibaloan niya unsay sangpotan niining tanan. 59Ang kadagkoan sa mga pari ug ang tibuok hukmanan naningkamot pagpangitag ikabutangbutang nila batok kang Jesus aron mapatay nila siya. 60Apan wala gayod silay nakitang sayop bisag daghan na ang miadto ug nagsugilon ug mga bakak mahitungod kaniya. Sa kataposan may duha ka tawo nga miduol 61ug miingon, Kining tawhana nag-ingon, 'Makahimo ako pagguba sa Templo sa Dios ug pagpatindog niini sa tulo ka adlaw.' 62Mitindog ang Pangulong Pari ug miingon kang Jesus, Wala ka bay ikatubag niining sumbong batok kanimo? 63Apan wala motubag si Jesus. Busa ang Pangulong Pari misulti pag-usab kaniya, Sa ngalan sa Dios nga buhi, papanumpaon ko ikaw: sultihi kami kon ikaw mao ba ang Mesiyas, ang Anak sa Dios. 64Si Jesus mitubag kaniya, Gisulti nimo. Apan sultihan ko kamong tanan: sukad karon makita ninyo ang Anak sa Tawo nga naglingkod sa tuo sa Labing Makagagahom sa tanan ug moanhi sinapnay sa mga panganod sa langit! 65Sa pagkabati niya niini, gigisi sa Pangulong Pari ang iyang bisti ug miingon, Dakong pasipala! Wala na kita magkinahanglan pag dugang mga saksi! Dinhi karon nadungog ninyo ang iyang pagpasipala! 66Unsay inyong hunahuna? Ug sila mitubag, Sad-an siya ug kinahanglang patyon. 67Unya gilud-an nila ang iyang nawong ug gibunalan nila siya. Kadtong misagpa kaniya 68miingon, Tag-ana, Mesiyas, kon kinsay nagsagpa nimo! 69Si Pedro naglingkod sa gawas didto sa hawanan sa diha nga usa sa mga sulugoong babaye sa Pangulong Pari miduol kaniya ug miingon, Ikaw, kauban ka usab ni Jesus nga taga-Galilea. 70Apan sa atubangan nilang tanan gilimod ni Pedro nga nag-ingon, Wala ako masayod sa imong gipanulti. 71Ug migula siya sa ganghaan. Unya may laing sulugoong babaye nga nakakita kaniya ug miingon sa mga tawo didto, Kining tawhana kauban ni Jesus nga taga-Nazaret. 72Apan gilimod kini pag-usab ni Pedro: Ipanumpa ko nga wala ako makaila nianang tawhana! 73Wala madugay ang mga tawo nga nagbarog didto miduol kang Pedro ug miingon, Sigurado gyod nga usa ka usab sa mga kauban ni Jesus. Mailhan kaayo sa imong sinultihan! 74Unya nanumpa si Pedro, Silotan pa unta ako sa Dios kon namakak ako! Wala ako makaila nianang tawhana! Unya mituktugaok dayon ang usa ka manok 75ug nahinumdom si Pedro sa giingon ni Jesus kaniya, Sa dili pa motuktugaok ang manok, katulo mo na ako ilimod. Migula si Pedro ug mihilak sa hilabihang kaguol.